title: Halle (täsmennyssivu)

text: Halle tai Hallé voi tarkoittaa seuraavia asioita:


title: Narc

text: Narc on vuonna 2002 ensi-iltansa saanut yhdysvaltalainen rikoselokuva, jonka on ohjannut Joe Carnahan. Elokuvan pääosissa esiintyvät Jason Patric ja Ray Liotta. "Narc" kertoo korruptoituneista huumepoliiseista. Elokuvalla oli 21 tuottajaa.


title: Gnaeus Domitius Ahenobarbus (vuoden 122 eaa. konsuli)

text: Gnaeus Domitius Ahenobarbus (k. 104 eaa.) oli roomalainen sotilas ja poliitikko.


text: Ahenobarbus oli vuoden 122 eaa. konsuli ja tämän jälkeen Gallian maaherra. Hän kukisti allobrogit sekä arvernit. Tämän johdosta hän sai juhlia triumfin vuonna 120 eaa. Triumfisaattueessa kulki arvernien päällikkö Bituitus, jonka Ahenobarbus oli petollisesti vanginnut. Hän rakennutti Via Domitian Galliaan. Hän oli kensori vuonna 115 eaa.


title: Spiderwickin kronikat

text: Spiderwickin kronikat on yhdysvaltalainen nuorten fantasiakirjasarja, jonka ovat kirjoittaneet Holly Black ja Tony DiTerlizzi. Sarjassa seurataan englantilaisen Jared Gracen ja hänen perheensä seikkailuja ja taisteluita menninkäisiä sekä muita maagisia olentoja vastaan heidän löydettyään Arthur Spiderwickin keiju-oppaan. Alkuperäiseen sarjaan kuuluu viisi osaa. Kirjat on suomentanut Ulla Lempinen.


title: Spiderwickin kronikat

text:
Vuonna 2008 sai ensi-iltansa sarjaan perustuva samanniminen elokuva.
Aiheeseen liittyvän elokuvan julkaisi Paramount Pictures ja Nickeldeon Movies. Se sai ensi-iltansa 14. helmikuuta 2008 Yhdysvalloissa ja Suomessa 21. maaliskuuta 2008. Elokuvan on ohjannut Mark Waters ja sen pääosissa näyttelevät Freddie Highmore, Sarah Bolger, Martin Short, Nick Nolte ja Seth Rogen. Elokuvan käsikirjoitus noudattelee pääpiirteissään kirjasarjan juonta, vaikka joitakin kohtia onkin muokattu tai jätetty pois.


title: Spiderwickin kronikat

text: Elokuva sai suotuisaa arvostelua kriitikoilta. Se keräsi ensimmäisellä viikollaan noin 19 miljoonaa dollaria 3847 teatterissa Yhdysvalloissa ja Kanadassa ja sijoittui kolmanneksi lipunmyynnissä. 20. huhtikuuta elokuva oli kerännyt yli 144 000 000 dollaria maailmanlaajuisesti.


title: Spiderwickin kronikat

text:
Sierra Entertainment pyysi Stormfront Studiosin tekemään elokuvasta videopelin, joka seuraisi elokuvan ja kirjan juonikulkua.
Se julkaistiin 5. helmikuuta 2008 vähän elokuvaa aiemmin. Sen alustat olivat Nintendo DS, Wii, PC, Xbox 360 ja PlayStation 2. Pelin ikäraja oli (E10+), ESRB:n nimeämänä.


title: Spiderwickin kronikat

text: Elokuvan musiikin sävelsi James Horner, joka on säveltänyt soundtrackin myös James Cameronin ohjaamaan vuoden 1997 menestyselokuvaan Titanic. Soundtrackin julkaisi Lakeshore Records ja se julkaistiin 5. helmikuuta 2008.


title: The Killer

text: The Killer ("Dip huet seung hung") on vuonna 1989 valmistunut hongkongilainen toimintaelokuva, jonka on ohjannut John Woo. Elokuvaa pidetään yhtenä hänen parhaimmistaan. Sekä ohjaaja että elokuvan pääosan esittäjä Chow Yun-Fat ovat siirtyneet sittemmin Hollywoodiin.


title: The Killer

text: Elokuva kertoo salamurhaajasta, joka ottaa vastaan viimeisen tappokeikkansa saadakseen rahaa vahingossa sokaisemansa laulajattaren näön korjaamiseen. Hänet petetään kuitenkin toimeksiantajansa puolelta.


title: Javi García

text: Francisco Javier García Fernández eli Javi García (s. 8. helmikuuta 1987 Mula, Murcian alue, Espanja) on espanjalainen jalkapalloilija, pelipaikaltaan puolustava keskikenttäpelaaja. Hän edustaa Espanjan Primera Divisiónissa pelaavaa Real Betisiä.


title: Javi García

text: García on Real Madridin kasvatti. Ensiesiintymisensä seuran edustusjoukkueessa ja Espanjan pääsarjassa Primera Divisiónissa hän teki valmentaja Mariano García Remónin alaisuudessa 28. marraskuuta 2004 Levantea vastaan. Marras–joulukuussa 2004 hän pelasi kaikkiaan kolmessa ottelussa. Hän pelasi myös yhdessä ottelussa kausien 2005–2006 ja 2006–2007 Mestarien liigassa.


title: Javi García

text: García kuului vuonna 2006 Euroopan-mestaruuden voittaneeseen Espanjan alle 19-vuotiaiden maajoukkueeseen. Hän oli kentällä Puolassa järjestetyn EM-lopputurnauksen jokaisessa ottelussa ja teki kaksi maalia Itävaltaa vastaan pelatussa välierässä. Espanjan nuorten maajoukkueiden mukana García on osallistunut myös alle 17-vuotiaiden MM-kilpailuihin vuonna 2003, alle 17-vuotiaiden EM-kilpailuihin vuonna 2004 ja alle 20-vuotiaiden MM-kilpailuihin vuonna 2007.


title: Javi García

text: Kesällä 2006 García otti osaa myös Real Madridin edustusjoukkueen harjoituskaudelle, jossa hän sai paljon peliaikaa ja oli muun muassa avauskokoonpanossa Cádizin perinteikkään Ramón de Carranza -turnauksen molemmissa otteluissa uuden hankinnan Emersonin rinnalla. Mahamadou Diarran liittyminen joukkueeseen vei kuitenkin Garcían mahdollisuudet paikkaan Fabio Capellon valmentamassa edustusjoukkueessa, ja kauden 2006–2007 hän pelasi vielä kokonaisuudessaan seuran reservijoukkueessa Castillassa Espanjan toiseksi korkeimmalla sarjatasolla Segunda Divisiónissa.


title: Javi García

text: Säännöllisen peliajan saaminen myös uuden Real Madridin uuden päävalmentajan Bernd Schusterin alaisuudessa näytti heikolta, joten kesällä 2007 García päätti lähteä hakemaan kokemusta muualta. Useista kiinnostuneista seuroista hän valitsi lopulta niin ikään Espanjan pääsarjassa pelanneen navarralaisen Osasunan, joka etsi korvaajaa pitkäaikaisesta loukkaantumisesta kärsineelle iranilaiselle Javad Nekounamille. Osapuolet tekivät nelivuotisen sopimuksen ja Osasuna maksoi Real Madridille 2,5 miljoonan euron siirtokorvauksen. Kaudella 2007–2008 García oli avauskokoonpanossa runsaassa 20 Osasunan ottelussa.


title: Javi García

text: Real Madrid ilmoitti huhtikuussa 2008 käyttävänsä Garcían sopimuksessa olevan takaisinosto-oikeutensa ja ostavansa pelaajan kauden loputtua takaisin neljällä miljoonalla eurolla. Peliaika kasvattajaseuran edustusjoukkueessa jäi kuitenkin kaudella 2008–2009 edelleen vähäiseksi. Heinäkuussa 2009 García siirtyi seitsemällä miljoonalla eurolla portugalilaiseen Benficaan, jonka kanssa hän teki viisivuotisen sopimuksen.


title: Javi García

text: Vuoden 2012 kesän siirtoikkunan viimeisenä päivänä 31. elokuuta hän siirtyi Englannin Valioliigassa pelaavaan Manchester Cityyn


title: Fritz Knöchlein

text: Fritz Knöchlein (27. toukokuuta 1911 München - 21. tammikuuta 1949) oli saksalainen kansallissosialisti ja SS-Obersturmbannführer toisen maailmansodan aikana.


title: Fritz Knöchlein

text: Knöchlein liittyi SS:ään vuonna 1934 ja organisoi 3. SS-divisioona Totenkopfin moottoroidun osaston lähellä Dachaun keskitysleiriä. Toisen maailmansodan alussa hän otti osaa Ranskan valloitukseen. Hän osallistui 27. toukokuuta 1940 brittiläisten sotavankien joukkomurhaan Le Paradisissa Pas-de-Calaisissa, jossa hän teloitutti konekivääreillä 96 2. kuninkaallisen Norfolkin pataljoonan miestä, jotka olivat antautuneet hänen yksikölleen. Haavoittuneet lopetettin ampumalla ja pistimillä. Hengissä selvisi kaksi vankia, joista toinen, Albert Pooley, otti elämäntehtäväkseen saattaa Knöchlein sodan jälkeen oikeuden eteen sotarikoksista. Ammuttujen ruumiit haudattiin nopeasti tapahtumapaikalle, kunnes vuonna 1942 ranskalaiset viranomaiset hautasivat ne uudelleen Le Paradisin sotilashautausmaalle.


title: Fritz Knöchlein

text: Knöchlein palveli Ranskan jälkeen itärintamalla ilmatorjuntayksikössä ja norjalaisista vapaaehtoisista muodostetun SS-yksikön komentajana. Hän ansaitsi palveluksestaan ritariristin ja rautaristin. Sodan jälkeen hän joutui Altonassa vastaamaan sotarikoksista vuonna 1948 ja hirtettiin tammikuussa 1949.


title: Kääpiövaltio

text: Kääpiövaltiolla tarkoitetaan valtiota, joka on hyvin pieni joko pinta-alaltaan tai väkiluvultaan – tavallisesti kummaltakin. Kääpiövaltioita ovat muun muassa Monaco, Nauru, San Marino, Liechtenstein ja Vatikaanivaltio, joka on maailman pienin valtio pinta-alaltaan (44 hehtaaria). Useimmat kääpiövaltiot ovat saarivaltioita, mutta Euroopassa niitä on myös mantereella.


title: Mihai Antonescu

text: Mihai Antonescu (18. marraskuuta 1904 – 1. kesäkuuta 1946) oli romanialainen poliitikko ja Romanian pää- ja ulkoministeri toisen maailmansodan aikana. Hän oli syntynyt Nucetissa Dâmbovițan alueella ja kävi koulua Piteștiissä ja sen jälkeen Saint Savan kansalliskollegessa Bukarestissa. Hänestä tuli avustaja ja propagandaministeri Ion Antonescun hallitukseen 1940. Hän ei ollut sukua Romanian diktaattori Ion Antonesculle nimestään huolimatta. Hän ei myöskään ollut äärioikeistolainen tai rautakaartin kannattaja. Sodan jälkeen hänet tuomittiin kuolemaan sotarikoksista ja teloitettiin yhdessä marsalkka Antonescun kanssa kesäkuussa 1946.


title: Luotsisaari

text: Luotsisaari on pitkä ja kapea saari Halikonlahdella Halikossa. Nimensä saari on saanut ennen siellä toimineesta luotsiveneestä. Vielä ennen sotia saari oli merkitty karttoihin nimellä Kokkilansaari. Luotsisaaren pinta-ala on 67 hehtaaria ja sen asukasluku on kaksi. Kesäasukkaita saaressa on 140.


title: Luotsisaari

text: Saareen ei ole maayhteyttä, mutta silti siellä on vakituista asutusta ja maanviljelyä. Lähin yhteys mantereeseen on venereitti kapean Karviaistensalmen yli. Saaressa on kaksi metsäistä ja kallioista mäkeä, joiden väliin ja pohjoispuolelle viljelymaat on tehty. Saaren rannat ovat kaislikoistuneet Halikonlahden rehevöitymisen seurauksena.


title: Söderström & Co

text: Söderström & Co, koko nimeltään Söderström & C:o Förlagsaktiebolag, oli suomalainen, ruotsinkieliseen kirjallisuuteen keskittyvä kirjankustantamo, joka perustettiin vuonna 1891. Yhtiö kustansi sekä yleistä kaunokirjallisuutta että oppimateriaaleja. Sen listoilla oli useita tunnetuimpia suomenruotsalaisia kirjailijoita, kuten Monika Fagerholm, Kjell Westö, Märta Tikkanen ja Gunnar Björling, sekä runoilijoita, kuten Claes Andersson ja Tua Forsström. Söderström & Co oli Schildtsin ohella Suomen suurin suomenruotsalainen kustantaja.


title: Söderström & Co

text: Schildts ja Söderströms yhdistyivät 1. helmikuuta 2012. Uuden yhtiön nimeksi tuli Schildts & Söderströms.


title: Söderström & Co

text: Werner Söderström oli vuonna 1878 perustanut WSOY:n joka kustansi niin suomen- kuin ruotsinkielistäkin kirjallisuutta. Vuonna 1891 nämä lohkot erotettiin ja Söderström & Co perustettiin kustantamaan ruotsinkielistä kirjallisuutta.


title: Söderström & Co

text: 1990-luvulle saakka Söderström & Co:n repertuaariin lukeutui pääasiassa runoutta, esseitä sekä omaelämäkertoja, myöhemmin myös paljon romaaneja. Suomenruotsalaisen kirjallisuuden lisäksi yhtiö julkaisi ruotsalaista sekä muuta ulkomaista kirjallisuutta. Yleisen kirjallisuuden puolella Söderström julkaisi vuosittain noin 120 nimikettä, joista osapainoksina Ruotsissa noin 80. Viime aikojen suuria menestyksiä oli Westön "Där vi en gång gått", jonka alkukielistä versiota myytiin yli 20 000 kappaletta.


title: Söderström & Co

text: Söderström & Co:n suurimmat omistajat olivat Svenska Litteratursällskapet, Konstsamfundet ja Appelbergin perhe.


title: Söderström & Co

text: Oppikirjapuolella Söderström & Co julkaisi kuutisenkymmentä nimikettä vuosittain. Omien julkaisujen lisäksi Söderström & Co käänsi muiden kustantamoiden suomenkielisiä oppikirjoja suomenruotsalaisten tarpeisiin.


title: Benetton B188

text: Benetton B188 on Formula 1 -auto, jolla Benetton-talli kilpaili kausilla –. Auton suunnittelusta vastasi Rory Byrne ja se oli historian kolmas Benettonin valmistama F1-auto. Voimanlähteenä autossa oli Ford Cosworthin valmistama 3,5 litrainen vapaastihengittävä V8-moottori. Autoa ajoivat kilpailuissa italialainen Alessandro Nannini, belgialainen Thierry Boutsen, brittiläinen Johnny Herbert ja italialainen Emanuele Pirro.


title: Gnaeus Domitius Ahenobarbus (vuoden 96 eaa. konsuli)

text: Gnaeus Domitius Ahenobarbus oli roomalainen sotilas ja poliitikko. Hänen isänsä oli vuoden 122 eaa. konsuli Gnaeus Domitius Ahenobarbus.


text: Ahenobarbus oli tribuuni vuonna 104 eaa. Hän vihastui kun ei otettu jäseneksi isänsä pappiskollegioon. Ahenobarbus ajoi läpi lain jonka mukaan tällaiset päätökset siirrettiin pappiskollegioilta kansankokoukselle. Hän oli konsuli vuonna 96 eaa. ja pian tämän jälkeen hänet valittiin pontifex maximukseksi.


title: Flying V

text: Flying V on kitaramerkki seuraavilla valmistajilla:


title: Tracy Caulkins

text: Tracy Ann Caulkins (s. 11. tammikuuta 1963, Winona, Minnesota) on yhdysvaltalainen entinen kilpauimari, kolminkertainen olympiavoittaja ja viisinkertainen maailmanmestari. Häntä pidetään yhtenä kaikkien aikojen monipuolisimmista uimareista, sillä hän menestyi sekä vapaa-, rinta-, selkä- että perhosuinnissa ja ui Yhdysvaltain ennätyksiä näissä kaikissa uintityyleissä.


title: Tracy Caulkins

text: Caulkins ui kaikkiaan 63 Yhdysvaltain ennätystä, viisi maailmanennätystä ja voitti 48 henkilökohtaista Yhdysvaltain mestaruutta. Vuoden 1978 Berliinin MM-kisoissa hän voitti viisi kultaa ja hopeamitalin. Vuoden 1980 olympialaiset jäivät häneltä väliin olympiaboikotin vuoksi, mutta vuoden 1984 kisoissa hän voitti kultaa 200 ja 400 metrin sekauinnissa sekä 4 × 100 metrin sekauintiviestissä. Pan Amerikan kisoissa vuosina 1979 ja 1983 hän voitti kaikkiaan kuusi kultaa ja kolme hopeaa. Olympialaisten jälkeen hän lopetti uransa vasta 21-vuotiaana. Caulkins valittiin kansainväliseen uinnin hall of fameen vuonna 1990 (International Swimming Hall of Fame).


title: Tracy Caulkins

text: Caulkins on naimisissa australialaisen olympiahopeamitalistiuimarin Mark Stockwellin kanssa ja hän asuu Brisbanessa, Australiassa.


title: Tracy Caulkins

text: Vuonna 2000 "Sports Illustrated" -lehti valitsi Caulkinsin 1900-luvun kymmenenneksi parhaaksi naisurheilijaksi.


title: Messengers

text: Messengers on suomalainen rock- ja blues-yhtye, joka perustettiin alkuvuodesta 2008. Sen johtohahmona toimii yhtyeen perustanut laulaja-kitaristi Dave Lindholm. Muun yhtyeen muodostavat Jake's Blues Bandin muusikot sekä amerikkalainen taidemaalari-muusikko Joe Vestich. Yhtye soittaa ennen julkaisemattomia, pääasiassa Lindholmin ja Vestichin säveltämiä rock-biisejä ja covereita.


title: August Sabbe

text: August Sabbe (1. syyskuuta 1909 – 28. syyskuuta 1978) oli yksi Viron viimeisistä metsäveljistä eli Baltian maissa toisen maailmansodan jälkeen toimineista Neuvostoliiton miehitysvaltaa vastustaneista sisseistä. Sabbe piileskeli Viron metsissä ja maaseudulla. Vuonna 1978 kalastajiksi tekeytyneet KGB:n agentit kuitenkin löysivät 69-vuotiaan Sabben. Hän hyppäsi Võhandujokeen, kiinnittyi uppotukkiin ja hukuttautui.


title: Felix Otto

text: Felix Otto (s. 19. toukokuuta 1966 Münchenissä) on saksalainen matemaatikko. Otto opiskeli matematiikkaa Bonnin yliopistossa, josta hän väitteli tohtoriksi vuonna 1993. Väitöskirjansa jälkeen hän opiskeli New Yorkin yliopiston Courant-instituutissa ja Carnegie Mellon -yliopistossa. Vuonna 1997 hänet nimitettiin professoriksi Kalifornian yliopiston Santa Barbara -kampukseen. Vuonna 1999 hänet nimitettiin Bonnin yliopiston sovelletun matematiikan professoriksi. Vuonna 2006 Deutsche Forschungsgemeinschaft myönsi hänelle Gottfried Wilhelm Leibniz -palkinnon, joka on saksalaisen tutkimusalan korkein palkinto.


title: Felix Otto

text:
Vuodesta 2010 Otto on ollut johtaja Leipzigissä Max Plank Instituttissam ja Leipzigin yliopiston kunniaprofessori.
Oton johtama tutkimusryhmä kehittää matemaattisia malleja, joilla kuvataan etenkin materiaalitutkimuksen ja fluididynamiikan kohteita kuten mikromagnetismia, pisaroiden kasvua ja viskooseja ohuita kalvoja.


title: Messengers (albumi)

text: Messengers on suomalaisen Messengers-yhtyeen esikoisalbumi. Se julkaistiin 14. toukokuuta 2008.


title: Punakaartilaisen päiväkirja

text: Punakaartilaisen päiväkirja on Tikkurilan punakaartiin välskärinä eli lääkintämiehenä kuuluneen Viljo Sohkasen kuvaus Suomen sisällissodan tapahtumista punaisten näkökulmasta.


title: Punakaartilaisen päiväkirja

text: Sohkanen liittyi sodan alkaessa Helsingin pitäjän punakaartiin. Teos on hänen päiväkirjansa sodan ajalta. Sohkanen kertoo kokemuksistaan kansalaissodan aikana Tikkurilassa, Antrean rintaman taisteluista Kavantsaaressa sekä tapahtumista Viipurissa, ja lopulta Helsingin valtauksen sekasortoisesta tilanteesta ja vankeusajastaan Suomenlinnan vankileirillä.


title: Suomen punakaarti

text: Suomen punakaarti on kansanedustaja Emil Saarisen kirjoittama muistelmateos kansalaissodan tapahtumista Tampereella.


title: Suomen punakaarti

text: Saarinen vastasi punakaartin vankeina olleista vangeista Tampereella ja sai sodan jälkeen vankilatuomion, jota suoritti ensin Tampereen vankileirillä ja sen jälkeen Sörnäisten kuritushuoneella. Saarinen kirjoittaa teoksessaan asiallisesti niin punaisten kuin valkoisten terrorista. Teokseen on lisätty myös muistelmia toisilta punakaartissa toimineilta. Esimerkiksi Lempäälän punakaartin esikuntaan kuulunut Lauri Nyström kertoo teoksessa anonyymisti kokemuksistaan. Kirjan kustantajana toimi lempääläläinen Eino Arvid Täckman, joka jatkosodan aikana ammuttiin käpykaartilaisena.


title: Riikola

text: Riikola on Halikon kylä, joka sijaitsee Purilanjokilaaksossa kunnan keskiosissa. Riikola muodostaa Jokikausta-nimisen alueen yhdessä Montolan, Karvalan, Kanniston, Kalkkilan, Villikkalan ja Mätikön kylien kanssa. Kaikki nämä sijaitsevat Purilanjokea mukailevan Jokikaustan tien varrella Villikkalaa lukuun ottamatta.


title: Riikola

text: Purilanjokilaakso on yksi Halikon varhaisimmista pysyvän asutuksen alueista. Riikolakin on asutettu viimeistään varhaiskeskiajalla ja varhaisin maininta Riikolasta on vuodelta 1440. Jokikausta sen sijaan on syntynyt vasta 1900-luvulla. Kylässä oli vuoden 1540 maakirjan mukaan vain Riikolan talo, joka on ilmeisesti myöhemmin jakautunut Ylöstaloksi ja Alastaloksi. Riikolan lounaisosissa oli rinnakkain sotilaan ja rakuunan torpat. Isojako toteutettiin vuonna 1784 ja se rikkoi tyypillisen kylärakenteen. Torpparilaki tai siirtoväen asuttaminen eivät aiheuttaneet suuria muutoksia kylärakenteeseen, eikä siellä edelleenkään ole monta maatilaa.


title: Riikola

text: Riikolan maasto laskee länsiosan metsäiseltä Ukonmäeltä viljeltyjen tasankojen halki Purilanjokeen. Kylän etelärajana toimii jokeen laskeva Seijärinoja.


title: Laadullinen tutkimus (Alasuutari)

text: Laadullinen tutkimus on yhteiskuntatutkija Pertti Alasuutarin kirja niin sanotusta laadullisesta tutkimusmenetelmästä. Kirjan ensimmäinen painos ilmestyi 1993 ja se on Suomen myydyimpiä yhteiskuntatutkimuksen oppikirjoja. Kirjan uudistettu painos on vuodelta 1999 ja uusin lisäpainos ilmestyi 2007.


title: Laadullinen tutkimus (Alasuutari)

text: Alasuutari ei halua esittää kirjassaan ongelmien ratkaisuesimerkkejä ohjeellisina sääntöinä vaan virikkeinä. Tärkeintä tutkimuksessa on luova, johdonmukainen päättely ja perusteleminen.


title: Laadullinen tutkimus (Alasuutari)

text: Jako määrälliseen ja laadulliseen tutkimukseen ei Alasuutarin mielestä ole kovin mielekäs. Menetelmäopissa painotus on siirtynyt yhä enemmän aineiston keruuseen liittyvistä menetelmistä ja ongelmista niiden erittelyyn ja tulkintaan. Alasuutari korostaa, että hän tekee eron laadullisen ja määrällisen tutkimuksen välillä vain havainnollistaakseen laadullisen tutkimuksen erityispiirteitä. Laadullista ja määrällistä erittelyä voidaan hänestä pitää tietyssä mielessä jatkumona.


title: Laadullinen tutkimus (Alasuutari)

text: Ihmistutkimuksen menetelmät voidaan Alasuutarin mukaan jakaa karkeistettuna pikemminkin koeasetelmiin ja arvoituksen ratkaisemiseen. Englantilaiset tilastotieteilijät kehittivät 1920- ja -30-luvuilla oletusten koettelemisen mallin ja säännöstön, jota sovellettiin yhteiskuntatutkimukseen. Arvoituksen ratkaiseminen johdonmukaisen päättelyn mallina taas esiintyy esimerkiksi rikoskirjallisuudessa. Mitä enemmän arvoitus sisältää johtolankoja, sitä enemmän mahdollisten ratkaisujen joukko supistuu.


title: Laadullinen tutkimus (Alasuutari)

text: Alasuutarin mielestä laadullisten aineistojen erittelyssä on aina kyse merkityksen käsitteestä ja merkityksellisen toiminnan tutkimuksesta. Tämä seikka kytkee laadullisen tutkimuksen kulttuurintutkimuksen koulukuntaan tai suuntaukseen.


title: Patrik Borodavkin

text: Jan-Patrik Borodavkin (s. 24. tammikuuta 1991) on suomalainen näyttelijä. Taustaltaan hän on suomenruotsalais-suomalaisvenäläinen. Hän on esiintynyt televisiosarjassa "Salatut elämät" Jarkko Peltosen ja Isabella Holmin Miro-pojan roolissa vuosina 2008–2010. Borodavkinin viimeinen kohtaus "Salatuissa elämissä" kuvattiin syksyllä 2009, ja hänen roolihahmonsa poistui sarjasta 22. tammikuuta 2010 esitetyssä jaksossa. Borodavkin esiintyi Miro Holmina joulukuussa 2012 julkaistussa "Salattuihin elämiin" perustuvassa elokuvassa "Nightmare – painajainen merellä"., sekä 2014 elokuvan jatko-osassa "Nightmare 2 – Painajainen jatkuu".


title: Patrik Borodavkin

text: Hän on opiskellut Kallion ilmaisutaitopainotteisessa lukiossa Helsingissä. Borodavkin suoritti asepalveluksensa rannikkojääkärinä Uudenmaan Prikaatissa Dragsvikissä.


title: Sichuanin maanjäristys 2008

text: Sichuanin maanjäristys 2008 oli maanjäristys, joka tapahtui 12. toukokuuta 2008 kello 14.26 paikallista aikaa (CST) ja 6.26 UTC:n aikaa Kiinassa Sichuanin maakunnan Ngawan autonomisen prefektuurin Wenchuanin piirikunnan alueella. Jo toukokuussa 2008 pelättiin 50 000 ihmisen kuolleen ja 4,8 miljoonan jääneen kodittomaksi. Loukkaantuneiden määräksi ilmoitettiin yli 159 000.


title: Sichuanin maanjäristys 2008

text: Syyskuun 2008 tietojen mukaan maanjäristyksessä kuoli 70 000 ihmistä ja viisi miljoonaa jäi kodittomiksi. Lisäksi 18 000 kirjattiin kadonneiksi, mutta heidän uskotaan kuolleen. Yli tuhat koulua tuhoutui. Syyskuussa 2008 kiinalaisen asiantuntijaryhmän mukaan heikot rakennusmateriaalit ja kantavien rakenteiden huono suunnittelu johti koulujen tuhoon.


title: Sichuanin maanjäristys 2008

text: 7,9 richterin järistys vaati kuolonuhreja sekä keskuksensa lähellä Sinchuanin maakunnassa että pohjoispuolisessa Gansun maakunnassa. Järistyksen on kerrottu tuhonneen 80 % rakennuksista Bechuanissa.


title: Sichuanin maanjäristys 2008

text: Suomi lahjoitti Punaisen Ristin kautta 500 000 euroa avustuksia kriisialueelle.


title: Sichuanin maanjäristys 2008

text: Kiina avasi ovensa ensimmäisen kerran muiden maiden avustusjoukoille katastrofialueella. Kiinan presidentti Hu Jintao kiitti julkisesti kaikkia maita, jotka auttoivat katastrofin uhreja.


title: Sichuanin maanjäristys 2008

text: Maanjäristyksen keskus oli kymmenen kilometrin syvyydessä, mikä tekee siitä niin kutsutun matalan järistyksen. Helsingin yliopiston seismologin Matti Tarvaisen mukaan alle sadan kilometrin syvyinen keskus tuntuu laajalla alueella. Järistyspesäke voi olla syvimmillään 700–800 kilometrin syvyydessä. Matala ja iso järistys on tuhoisin. Maanjäristyksen kesto oli kolme minuuttia. Wenchuanissa oli yön aikana 313 jälkijäristystä. Järistys oli rajuin Kiinassa kolmeen vuosikymmeneen.


title: Sichuanin maanjäristys 2008

text: Järistyskeskus oli Sichuanin maakunnan pohjoisen ja vuoristoisen Ngawan autonomisen prefektuurin Wenchuanin piirikunnassa, 92 km Chengdusta luoteeseen. Sichuanin maakunnassa asuu runsas 80 miljoonaa ihmistä. Maankunnan pääkaupunki on Chengdu, jossa asuu 10 miljoonaa ihmistä. Maanjäristys vaurioitti myös viereisiä Gansun maakuntaa ja Chongqingin aluetta, jossa asuu 30 miljoonaa ihmistä.


title: Sichuanin maanjäristys 2008

text: Sichuanin järistys havaittiin Vietnamin Hanoissa ja Thaimaan Bangkokissa ja Pekingissä. Hanoissa ihmisiä kiirehti ulos huojuvista rakennuksista ja Bangkokissa asukkaita evakuoitiin. Järistys tuntui 1 300 km päässä Pekingissä. Suomen suurlähetystö Pekingin keskustan korkean rakennuksen 26. kerroksessa evakuoitiin tornin heilumisen vuoksi. Pekingissä korkeat rakennukset huojuivat seitsemän minuuttia. Shanghaissa maan korkein rakennus Jinmao-torni evakuoitiin.


title: Sichuanin maanjäristys 2008

text: Järistyksen keskuksen lähellä (koillispuolella), Mianyangin prefektuuritason kaupungin 160 000 asukkaan Beicehuanin piirikunnassa 80 % taloista sortui. Sichuanissa järistys hajotti kaksi kemikaalitehdasta. Tehtaista vuoti 80 tonnia ammoniakkia. Tuhojen koko laajuus selviää vasta vähitellen. Uutistoimisto Xinhuan mukaan läntisessä Sichuanissa viisi voimalaa irrotettiin sähköverkosta ja kuusi muuntoasemaa suljettiin.


title: Sichuanin maanjäristys 2008

text: Lähes 7 000 koulua sortui Sichuanissa. Asukkaat ovat arvostelleet heikkoa rakentamisen laatua. Kiinalaistiedotusvälineiden mukaan rakentajat ympäri maan ovat yrittäneet maksimoida voittonsa käyttämällä huonoja materiaaleja ja jättämällä tarpeellisia työvaiheita tekemättä.


title: Sichuanin maanjäristys 2008

text: Maanjäristys vaurioitti liki 400 patoa. Maan vesivaroista vastaavan ministerin mukaan Kiinan pitää varautua tulvantorjuntaan.


title: Sichuanin maanjäristys 2008

text: Maanjäristyksen aiheuttamat tulvat vaikeuttivat ainakin kesäkuun puoliväliin 18 miljoonan kiinalaisen elämää. 1,3 miljoonaa ihmistä evakuoitiin, 141 000 kotia tuhoutui ja viranomaisten mukaan ainakin 55 henkeä kuoli tulvien vuoksi. Pahoin tuhoutuneen Beicehuanin kaupungin tulvajärvi alkoi viranomaisten mukaan tyhjentyä kesäkuun puolivälissä.


title: Sichuanin maanjäristys 2008

text: Aluksi Kiina arvioi vahinkojen kustannuksiksi 6 mrd. euroa, mutta ne nousivat myöhemmin kymmeniin miljardeihin euroihin. Sichuanin maakuntahallitus lupasi korjata tiet ja kaupungit kolmessa vuodessa. Täysin tuhoutunutta Beichuanin kaupunkia ei korjata. Järistys tuhosi 1 600 kulttuurikohdetta, kuten parituhatta vuotta vanhan Erwangin temppelin. Suurin osa Kiinan pandoista elää Sichuanissa ja pelättiin järistyksen vaikutuksia pandojen ravinnonhakuun ja elinympäristöön.


title: Sichuanin maanjäristys 2008

text: Pelastustöissä oli 12. toukokuuta 2008 noin 20 000 sotilasta. Beichuanissa kaikki alle 50-vuotiaat miehet auttoivat raivauksissa. Ihmisiä pelastettiin sortuneista taloista. Yli 60 000 ihmistä oli yhä kateissa 13.5. Tiet ovat osittain tuhoutuneet. Ilma oli sateinen. Paikallisen Punaisen Ristin mukaan pelastustyöolosuhteet olivat hyvin vaikeat. Punainen Risti jakoi telttoja, huopia ja ruokaa. Myös Suomen Punainen Risti tukee taloudellisesti pelastustöissä.


title: Sichuanin maanjäristys 2008

text: Pekingin suurlähetystön mukaan ei ole tietoa suomalaisten loukkaantumisista. He ovat saaneet yhteyden heidän tiedossaan oleviin suomalaisiin. Chengdun ja Chongqingin kaupungeissa asuu noin 50 suomalaista. Nokia Solutions and Networks ja Tieto toimivat Chengdussa.


title: Sichuanin maanjäristys 2008

text: Ainakin 23 suomalaisyritystä tukee uuden peruskoulun rakentamista 700–900 oppilaalle yhteistyössä kansalaisjärjestö Kiinan lasten ja teinien rahaston kanssa. Mukana on Kemira, Pöyry, Tikkurila, Teknikum ja Stora Enso. Rahaa kerätään 400 000 euroa. Maanjäristyksessä tuhoutui jopa 7 000 koulua.


title: Sichuanin maanjäristys 2008

text: Järistys tapahtui maanantaina. Torstaina Kiina antoi japanilaisille avustustyöntekijöille luvan tulla maahan auttamaan uhreja. Aiemmin Kiina ilmoitti ottavansa vastaan kansainvälistä materiaaliapua, mutta ei ulkomaista avustajia.


title: Sichuanin maanjäristys 2008

text: YK antaa Kiinalle seitsemän miljoonaa dollaria hätäapua.


title: La Manga del Mar Menor

text: La Manga del Mar Menor on Murcian alueella Espanjassa sijaitseva 24 kilometriä pitkä maakaistale, joka erottaa Mar Menorin ja Välimeren toisistaan.


title: La Manga del Mar Menor

text: Vielä 1500-luvulla Mar Menor oli avoin Välimeren lahti ja nykyinen La Manga joukko pieniä saaria, jotka ovat ajan myötä yhdistyneet merivirtojen siirtämien sedimenttien kautta. Alue sai olla sellaisenaan 1960-luvulle asti, minkä jälkeen se on otettu matkailukäyttöön. Nykyään alue on vahvasti rakennettu lukuun ottamatta aivan pohjoisosaa, joka on säilytetty alkutilassaan luonnonpuistona. Mar Menoria ja Välimerta yhdistävät pienet kanavat.


title: La Manga del Mar Menor

text: Lämpimän ilmastonsa ja pitkien rantojensa vuoksi La Manga on erityisesti vesiurheilun harrastajien suosiossa. Lähistöllä sijaitseva urheilu- ja vapaa-aikakeskus La Manga Club puolestaan houkuttelee golfin, tenniksen ja jalkapallon harrastajia.


title: La Manga del Mar Menor

text: Hallinnollisesti La Manga on jaettu Cartagenan, San Javierin ja San Pedro del Pinatarin kuntien kesken. Lähin lentoasema on Murcia-San Javier.


title: Guitar Hero: Aerosmith

text: Guitar Hero: Aerosmith on Activisionin julkaisema "Guitar Hero" -pelisarjaan kuuluva musiikkipeli. Peli julkaistiin vuonna 2008 PlayStation 3:lle, PlayStation 2:lle Xbox 360:lle, Wiille, Microsoft Windowsille ja OS X:lle. Pelissä on tarkoituksena soittaa kitaraohjaimella pelin kappaleita, ja tässä bonusjulkaisussa keskitytään pelaamaan pääasiassa Aerosmithin kappaleita. Pelin kuvitteelliseen yhtyeeseen on nyt lisätty rytmikitaristi. Yksi yhtyeen tunnetuimmista kappaleista on ”Walk This Way”, joka on pelissä sekä Run-D.M.C-coverina että Aerosmithin esittämänä.


title: Guitar Hero: Aerosmith

text: Kitaraohjain on PlayStation 3:lla, Xbox 360:lla ja Wiillä langaton Gibsonin Les Paul ja PlayStation 2:lla Kramer Striker. Tietokoneversioissa kitaraohjain on Gibsonin Explorer, joka on sama kuin Xbox 360:n "Guitar Hero II":n kitara.


title: Kognitiivinen oppipoikamalli

text: Kognitiivinen oppipoikamalli on pedagoginen malli, jossa tarkoituksena on oppia asiantuntijoiden käyttämiä ajattelu- ja toimintatapoja. Toiminta muistuttaa vanhan ajan mestarin ja oppipojan yhteistyötä. Kognitiivisessa oppipoikamallissa painotetaan oppimisen ja tiedon toiminnallista, situationaalista ja sosiaalista luonnetta. Oppija havainnoi ja harjoittelee asiantuntijan ohjauksessa. Hän oppii alan ammattilaiselle ominaisen tavan toimia ja ajatella. Oppimisprosessi pyritään muokkaamaan aidoksi toiminnaksi autenttisissa tilanteissa, jolloin opitaan käytännön tietoja ja taitoja.


title: Kognitiivinen oppipoikamalli

text: Tietojen karttuessa kehittyy myös tapa käyttää tietoa. Oppimisprosessi on vastavuoroinen: esimerkiksi opettaja opettaa strategian tai mallin, jonka jälkeen oppija tekee itse oppimisen kohteena olevan asian. Opettaja ohjaa oppipoikaa muodostamaan oppimista edistäviä kysymyksiä opittavasta asiasta. Hän seuraa ja ohjaa opiskelijaa. Mallia käytetään ammatillisessa koulutuksessa, musiikin opiskelussa, työssäoppimisessa ja henkilöstökoulutuksessa, varsinkin perehdyttämisessä. Oppipoikamallissa mallinnetaan, ohjataan, tuetaan ja reflektoidaan. Kognitiivisessa oppipoikamallissa toiminnan ohjaaminen, tukeminen ja reflektointi vaatii oppimisprosessin jatkuvaa havainnointia. Mallin ideana on eksperttien hiljaisen tiedon ja kokemuksen näkyväksi tekeminen.


title: Kognitiivinen oppipoikamalli

text: Ammatin oppiminen on kiinteästi sidoksissa työn sisältöön ja toimintaympäristöön. Opiskelu aidossa ympäristössä edistää tehokkaasti oppimista. Tietojen oppiminen edellyttää, että opiskelijalla on mahdollisuus pureutua työn sisältöön ja ammatilliseen toimintaan, jotta hän voi sisäistää työsuorituksen vaiheet ja harjaantua sujuvaan toimintaan.


title: Snookerin ammattilaisturnaukset

text: Snookerin ammattilaiskausi (Main Tour, pääkiertue) alkaa vuosittain loppukesällä ja päättyy seuraavan vuoden keväällä maailmanmestaruusturnaukseen. Kausi koostuu ranking- ja kutsuturnauksista.


title: Snookerin ammattilaisturnaukset

text: Maailmanlistan 16 ensimmäisellä pelaajalla on automaattisesti osallistumisoikeus MM-turnaukseen ja he sijoitetaan 32 parhaan pelaajan kaavioon. Nykyisin suurimpaan osaan turnauksista kaikki pelaajat osallistuvat karsintaturnaukseen, aikaisemmin maailmanlistan 16 parasta sijoitettiin automaattisesti 32 pelaajan pääkaavioon. Ammattilaiskiertueen järjestämisestä vastaa "World Snooker Association", jonka hallinnossa toimii muun muassa huippupelaaja Peter Ebdon.


title: Snookerin ammattilaisturnaukset

text: Perinteisesti ammattilaiskauden on aloittanut World Open -turnaus. Kausi 2005–2006 kuitenkin alkoi kutsuturnauksella Northern Ireland Trophy, joka on kaudesta 2006–2007 lähtien ranking-turnaus. Kausi 2007−2008 aloitettiin elokuussa 2007 Kiinassa Shanghai Masters -turnauksella. Loppuvuodesta pelataan syyskauden lopettava, kauden toiseksi arvostetuin turnaus UK Championship. Muita kauden aikana pelattavia ranking-turnauksia ovat viime vuosina olleet muun muassa Malta Cup, Welsh Open, China Open sekä kauden arvostetuin turnaus, maailmanmestaruusturnaus (World Snooker Championship).


title: Snookerin ammattilaisturnaukset

text: Kutsuturnauksista arvostetuin on The Masters, joka on koko kauden kolmanneksi arvostetuin turnaus heti maailmanmestaruus- ja UK Championship -turnausten jälkeen. Mastersiin kutsutaan maailmanlistan 16 parasta pelaajaa. Kauden aikana pelataan myös useita muita kutsuturnauksia, joihin huippupelaajat vuosittain osallistuvat.


title: Snookerin ammattilaisturnaukset

text: Useiden turnauksien nimissä on myös sponsorin nimi mukana. Turnaukset pelataan pääsääntöisesti cup-menetelmällä, joissa ottelun häviäjä putoaa turnauksesta ja voittaja jatkaa. Poikkeuksiakin on, esimerkiksi vuonna 2006 pelattu Grand Prix, jossa pelattiin alkulohkot ("Round Robin") täyskierroskilpailuna. Tätä turnausmuotoa käytettiin myös kauden 2007−2008 kevätpuoliskolla palatussa Malta Cup -turnauksessa, joka ei tällä kerralla ollut ranking-turnaus.


title: Snookerin ammattilaisturnaukset

text: Ranking-turnausten karsinnat pelataan yleisemmin snookerakatemiassa ("World Snooker Academy at the English Institute of Sport"). Akatemiassa harjoittelevat monet, ja erityisesti nuoret huippupelaajat. Varsinainen pääturnaus alkaa yleensä vaiheesta, jossa on 32 parasta pelaajaa ja mahdollisesti yksi villi kortti kierros. Poikkeuksena ovat turnaukset, joissa käytetään aluksi lohkomuotoista turnausmuotoa, jolloin pelaajat pelaavat lohkossaan yksinkertaisen sarjan, jonka jälkeen 16 parasta pelaajaa jatkavat perinteisellä cup-menetelmällä. Tällöin pelaajia on pääturnauksen alkuvaiheessa mukana enemmän.


title: Johannes Winkler

text: Johannes Winkler (29. toukokuuta 1897 – 27. joulukuuta 1947) oli saksalainen insinööri ja rakettitutkija, joka laukaisi Euroopan ensimmäisen nestemäistä polttoainetta käyttävän pienen koeraketin, HW-I:n vuonna 1931. Vuonna 1927 Winkler perusti "Verein für Raumschiffahrt" -nimisen yhdistyksen, jossa kehiteltiin raketteja ja tutkittiin avaruuslentojen mahdollisuuksia. Myöhemmin Winkler kehitti Junkersille lentokoneiden nousussa apuna käytettäviä raketteja, RATO:ja.


title: Ligue Professionnelle 1

text: Ligue Professionnelle 1 (Championnat de la Ligue Professionnelle 1, ) on Tunisian jalkapallosarjojen korkein sarjataso. Kaudesta 2004–2005 lähtien sarjassa on pelannut 14 joukkuetta, mutta sääntöä muutettiin kaudeksi 2011–2012, jolloin joukkueita on 16 kappaletta. Jokainen joukkue kohtaa toisensa kahdesti, vieraissa ja kotona, jolloin otteluita kertyy joukkuetta kohden 28. Kauden päätteeksi sarjan kaksi viimeistä joukkuetta putoaa Ligue Professionnelle 2:een. Historian saatossa menestyksekkäin joukkue on ollut Espérance 25 mestaruudellaan. Toiseksi ja kolmanneksi eniten mestaruuksia ovat voittaneet Club Africain kymmenellä mestaruudella ja Étoile Sahel yhdeksällä mestaruudella.


title: Ligue Professionnelle 1

text: Tunisian jalkapallon mestaruudesta pelattiin ensi kerran vuonna 1907, järjestäjänä Tunisian jalkapallosarja ("Ligue Tunisienne de football"). Sarjan ensimmäisiä seuroja olivat tuolloin Racing club of Tunis, Football club of Bizerte ja Sporting of Ferryville sekä kaksi kouluseuraa Carnot College of Tunis ja Sadiki College.


title: Ligue Professionnelle 1

text: Virallisesti Tunisian mestaruudesta on pelattu vuodesta 1921 lähtien, Ranskan jalkapalloliiton perustettua Tunisian jalkapalloliigan. Tuolloin syntyi seuroja kuten Espérance (1919), Club Africain (1920), ES Sahel (1925), CA Bizertin (1928) ja CS Sfaxien (1928). Nykyistä muotoa on pelattu kaudesta 1957–1958, Tunisian itsenäistymisen jälkeen vuonna 1956.


title: Max Valier

text: Max Valier (9. helmikuuta 1895 – 17. toukokuuta 1930) oli itävaltalainen amatöörirakettitutkija ja kirjailija, joka edisti rakettien käyttämistä avaruusaluksissa ja kehitteli rakettikulkuneuvoja Opel-yhtiölle vuosina 1927–1929.


title: Max Valier

text: Valier syntyi Bolzanon kaupungissa Itävalta-Unkarin eteläosissa Etelä-Tirolissa (nykyisin osa Italiaa). Hän opiskeli vuodesta 1913 lähtien Innsbruckin yliopistossa fysiikkaa, meteorologiaa, tähtitiedettä ja matematiikkaa. Ensimmäisen maailmansodan sytyttyä Valier määrättiin palvelukseen Itävalta-Unkarin armeijaan. Sodan aikana Valier haavoittui. Sodan jälkeen hän ei enää palannut opintojensa pariin, mutta kirjoitteli tiedeaiheisia artikkeleita lehtiin.


title: Max Valier

text: Vuonna 1923 Valier innostui Hermann Oberthin kirjasta "Die Rakete zu den Planetenräumen" (Raketti planeettainväliseen avaruuteen). Valier oli mukana perustamassa Saksaan maan ensimmäistä raketti- ja avaruustekniikkayhdistystä nimeltä Verein für Raumschiffahrt, VfR ()


title: Max Valier

text: Vuonna 1927 Valier esitti autotehtailija Fritz von Opelille rakettikäyttöisten autojen kehittämistä. Opel oli tuolloin Saksan suurin autonvalmistaja. Von Opel palkkasi Valierin ja seuraavat vuodet Valier keskittyi avaruusrakettien sijasta rakettikäyttöisten Opel RAK -maakulkuneuvojen ja lentokoneiden kehittelyyn. Parissa vuodessa onnistuttiin tekemään maailman ensimmäinen rakettikäyttöinen auto, useita autojen nopeusennätyksiä, maailman ensimmäinen rakettilentokone, maailman ensimmäinen rakettijuna ja raidekulkuneuvojen nopeusennätys. Kehitystyö jatkui hyvin tiiviinä, kunnes vuoden 1929 pörssiromahdus aiheutti Opelin myymisen General Motorsille.


title: Max Valier

text: Opel-yhteistyön jälkeen 1930 Valier lennätti Heylandtin kentällä rakettilantokonetta, ja kokeili myöhemmin samana vuonna Valier-Heylandt Rak 7 -nimistä rakettiautoa.


title: Max Valier

text: Valier kuoli rakettimoottorikokeessa Berliinissä, kun alkoholikäyttöinen koemoottori räjähti. Valierin rintaan sinkoutui sirpale, ja hän menehtyi välittömästi.


title: Metrijärjestelmä

text: Metrijärjestelmä on metriin ja kilogrammaan perustuva, alkujaan Ranskassa 1700-luvun lopulla käyttöön otettu mittayksikköjärjestelmä, joka on myöhemmin laajennettu nykyiseksi SI-järjestelmäksi.


title: Metrijärjestelmä

text: Vanhoista ajoista lähtien on eri maissa käytetty toisistaan poikkeavia mittayksiköitä, jotka usein ovat perustuneet ihmisen ruumiinosien tavanomaisiin mittoihin Eri maissa ja jopa samassa maassa eri paikkakunnilla käytetyt samannimisetkin mittayksiköt ovat kuitenkin poikenneet usein toisistaan, mikä on aiheuttanut suurta sekaannusta varsinkin kaupankäynnissä, myöhempinä aikoina myös tieteessä.


title: Metrijärjestelmä

text: Roomalainen mittajärjestelmä oli aikoinaan käytössä laajalti Euroopassa, mutta aikojen kuluessa sitäkin muutettiin eri maissa eri tavoin. Roomalaiset jakoivat jalan 12 tuumaan ja naula ("libra") -nimisen painoyksikön 12 "unciae"-yksikköön. Kun mittayksiköiden alalla pääsi Rooman valtakunnan hajoamisen jälkeen vallalle suuri sekaannus, Kaarle Suuri yritti, joskin huonolla menestyksellä, yhtenäistää mittajärjestelmän. Laajeneva kaupankäynti pakotti kuitenkin vähitellen yhtenäistämään mittoja. Englannissa saatiinkin jo 1200-luvulla aikaan valtakunnallisesti yhtenäinen, joskin monimutkainen yksikköjärjestelmä. Sitä vastoin esimerkiksi Ranskassa oli vielä 1700-luvulla eri paikkakunnilla käytössä eri mittayksiköt. Kaikkiaan eri puolilla Ranskaa oli käytössä jopa 250 000 eri suuruista mittayksikköä. Ainoastaan ajan yksiköt, vuorokauden murto-osina määritellyt tunti, minuutti ja sekunti, sekä kulmayksiköt olivat samat kaikkialla Euroopassa.


title: Metrijärjestelmä

text: Ensimmäisen huomattavan ehdotuksen metrijärjestelmää muistuttavan, kansainvälisesti yhtenäisen mittajärjestelmän aikaansaamiseksi teki Christiaan Huygens vuonna 1664. Hän ehdotti pituusyksiköksi sekuntiheilurin pituutta, joka onkin varsin lähellä metriä. Myöhemmin kuitenkin osoittautui, että se riippuu paikkakunnan leveysasteesta. Useat muutkin tiedemiehet laativat 1700-luvulla ehdotuksia yhtenäiseksi mittajärjestelmäksi.


title: Metrijärjestelmä

text: Uudistus saatiin kuitenkin toteutetuksi vasta Ranskan suuren vallankumouksen aikana. Silloin Ranskan kansalliskokous asetti matemaatikoista muodostuvan komitean laatimaan uutta mittajärjestelmää. Komiteassa olivat jäseninä eräät aikakauden huomattavimmat tiedemiehet kuten Joseph-Louis Lagrange ja Antoine Lavoisier. Vuonna 1791 kuningas Ludvig XVI vahvistikin ehdotuksen päivää ennen kuin hänet vangittiin. Lopullisesti asiaa koskeva laki astui Ranskassa voimaan vuonna 1799.


title: Metrijärjestelmä

text: Metrijärjestelmän perusyksikkönä oli pituusyksikkö metri, joka alkujaan määriteltiin kymmenesmiljoonasosaksi matkasta Pariisin pituuspiiriä pitkin päiväntasaajalta pohjoisnavalle. Toisena perusyksikkönä oli alkujaan painon yksiköksi käsitetty gramma, joka määriteltiin vesikuutiosenttimetrin painoksi. Käytännön syistä molemmille valmistettiin viralliset vertailukappaleet, ja gramman asemesta perusyksikkönä alettiin pian käyttää kilogrammaa. Myöhemmin ovat tarkemmat mittaukset osoittaneet, että molemmat vertailukappaleet poikkeavat jonkin verran alkuperäisistä määritelmistä, ja kun tämä havaittiin, yksiköt määriteltiin tarkalleen vertailukappaleiden suuruisiksi.


title: Metrijärjestelmä

text: Muut yksiköt määriteltiin näiden avulla kymmenjärjestelmän mukaisina kerrannaisina ja jaannaisina. Metriä suuremmat pituusyksiköt olivat alkujaan "dekametri" (10 m), "hehtometri" (100 m), "kilometri" (1000 m) ja "myriametri" (10 000 m), pienemmät taas "desimetri" (0,1 m), "senttimetri" (0,01 m) ja "millimetri" (0,001 m). Samoilla etuliitteillä varustetut grammaa suuremmat ja pienemmät yksiköt vahvistettiin myös painoille. Osa näistä jäi kuitenkin käytännössä harvinaisiksi ja myriametri on myöhemmin virallisestikin poistettu käytöstä. Pinta-alan yksiköt määriteltiin sellaisten neliöiden avulla, joiden sivu on pituusyksikön suuruinen; tällöin kuitenkin kahden peräkkäisen yksikön (esimerkiksi neliömetrin ja neliödesimetrin) suhdeluku on 100. Vastaavasti määriteltiin tilavuusyksiköt, joilla tämä suhdeluku on 1000.


title: Metrijärjestelmä

text: Pinta-alan yksiköksi määriteltiin kuitenkin myös aari, joka vastaa 100 neliömetriä, sekä sen kerrannainen hehtaari, joka on 100 aaria. Samoin tilavuuden yksiköksi vahvistettiin litra, joka on kuutiodesimetrin suuruinen, ja josta käytetään myös edellä mainituilla etuliitteillä varustettuja kerrannaisia. Tuhannelle kilogrammalle vahvistettiin nimi tonni, joka ainoana uuden järjestelmän yksikkönä sai nimensä ennestään käytetyn, samaa suuruusluokkaa olleen yksikön mukaan.


title: Metrijärjestelmä

text: Alusta lähtien oli tiedemiespiireissä epäselvyyksiä siitä, oliko kilogramma katsottava painon ja näin ollen voiman vai massan yksiköksi. Arkielämässä sekaannuksesta ei ollut suurta haittaa, mutta tieteellisesti ero oli ollut selvä siitä lähtien Isaac Newtonin mekaniikka ja painovoimalaki olivat tulleet tunnetuiksi. Pitkät ajat kilogrammaa käytetiin eri aloilla kummassakin merkityksessä, ja vasta 1900-luvulla vahvistettiin lopullisesti, että kysymys on massan yksiköstä. Sitä ennen oli useilla teknisillä aloilla käytetty niin sanottua teknistä mittajärjestelmää, jossa massayksikön, kilogramman, asemesta perusyksikkönä oli "kilogramman voima" eli kilopondi.


title: Metrijärjestelmä

text: Yhdysvalloissa ehdotettiin siirtymistä metrijärjestelmään pian sen jälkeen, kun se oli Ranskassa otettu käyttöön. Ehdotusta ei kuitenkaan käytännössä toteutettu, ja vaikka maa laillisesti hyväksyi metrijärjestelmän jo 1866, on maa nykyisin (2016) ainoita Myanmarin ja Liberian ohella, jossa käytetään metrijärjestelmästä poikkeavia mittayksiköitä.


title: Metrijärjestelmä

text: Ranskassakaan metrijärjestelmään siirtyminen ei sujunut vaikeuksitta. Vuonna 1812 Napoleon I antoi asetuksen, jolla metrijärjestelmästä osittain luovuttiin ja muutamat vanhat yksiköt palautettiin käyttöön. Nyt ne oli kuitenkin määritelty uudestaan metrijärjestelmän yksiköiden avulla ja olivat kaikkialla yhtä suuret ja vain suunnilleen yhtä suuria kuin samannimiset yksiköt olivat olleet ennen vallankumousta. Palautetut yksiköt olivat:


title: Metrijärjestelmä

text: Näiden ns. tavanomaisten yksiköiden ("mesures usuelles") käyttö oli sallittua ja vuodesta 1816 lähtien pakollistakin vähittäiskaupassa, mutta kouluissa opetettiin myös metrijärjestelmän yksiköt ja ne tulivatkin yhä yleisemmin tunnetuiksi. Vuonna 1837 säädettiin uusi laki, jonka mukaan vuoden 1840 alusta lähtien vain metrijärjestelmän yksiköt olivat sallittuja.


title: Metrijärjestelmä

text: Alankomaissa metrijärjestelmä kuitenkin tuli yleiseen käyttöön Napoleonin sotien aikana ja vahvistettiin lopullisesti vuonna 1820 annetulla lailla.


title: Metrijärjestelmä

text: Monissa maissa kuten Japanissa ja useissa Latinalaisen Amerikan maissa metrijärjestelmä tuli käyttöön 1800-luvulla poliittisten mullistusten yhteydessä. Vasta vuosisadan lopulla se alkoi yleistyä maailmanlaajuisesti varsinkin sen jälkeen, kun 18 valtiota vuonna 1875 solmi Pariisissa asiaa koskevan Metrisopimuksen, jonka mukaisesti alettiin määrajoin järjestää yleisiä kansainvälisiä paino- ja mittakonferensseja.


title: Metrijärjestelmä

text: Suomessa järjestelmä otettiin käyttöön vuonna 1887. Käyttöön jätettiin kuitenkin vielä myös muutamia vanhoja, alkuperäiseen metrijärjestelmään kuulumattomia yksiköitä, joiden suuruutta hieman muutettiin uuteen järjestelmään sopivaksi; esimerkiksi peninkulma oli ennestään ollut 10 688 m, mutta kauan tämän jälkeen tasan 10 km.


title: Metrijärjestelmä

text: Alkuperäiseen metrijärjestelmään ei sisältynyt muita kuin pituuden, pinta-alan, tilavuuden ja massan (painon) yksiköt. Ajan yksikköihin uudistuksella ei sellaisenaan ollut vaikutusta, joskin Ranskassa tehtiin ehdotuksia myös vuorokautta lyhempien aikayksiköiden muuttamisesta kymmenjärjestelmän mukaisiksi. Lämpötilan yksikkönä käytettiin jo tuolloin celsiusastetta, mutta vielä ei katsottu tarpeelliseksi asian vahvistamista lailla. Kun sähköopin kehitys oli tuolloin vielä alkuasteellaan, järjestelmään ei alkujaan kuulunut myöskään sähkösuureiden yksiköitä.


title: Metrijärjestelmä

text: Tieteen ja tekniikan kehitys teki kuitenkin tarpeelliseksi määritellä yksiköitä muillekin suureille. Ensimmäisen huomattavan ehdotuksen sähkösuureiden mittajärjestelmäksi teki Karl Friedrich Gauss 1830-luvulla. Hänen ehdotuksensa hieman muunnetussa muodossaan tuli tieteellisissä yhteyksissä käyttöön cgs-järjestelmän nimellä. Yleisemmin käytetyn sähkömittajärjestelmän vahvisti kansainvälinen mitta- ja painokongressi vuonna 1881. Siinä tuli uudeksi perusyksiköksi sähkövirran yksikkö ampeeri. Kaikki nämä järjestelmät olivat erilaisia alkuperäisen metrijärjestelmän laajennuksia.


title: Metrijärjestelmä

text: Järjestelmään tehtiin myöhemmin vielä lisäyksiä. Käyttöön on tullut uusia suureita yksikköineen, ja myös kerrannaisyksiköitä etuliitteineen on vahvistettu lisää. Vuonna 1960 kansainvälinen kongressi vahvisti näin laajennetulle mittajärjestelmälle nimen SI-järjestelmä.


title: Giovanni Battista Pescetti

text: Giovanni Battista Pescetti (16. lokakuuta 1704 – 20. maaliskuuta 1766) oli italialainen säveltäjä, cembalisti ja urkuri. Hän työskenteli paitsi kotikaupungissaan Venetsiassa, myös Lontoossa.


title: Giovanni Battista Pescetti

text: Pescetti oli tuottelias oopperasäveltäjä, mutta tuli tunnetuksi myös soitinmusiikillaan.


title: Olivia Thirlby

text: Olivia Thirlby (s. 6. lokakuuta 1986 New York) on yhdysvaltalainen näyttelijä. Hänet tunnetaan muun muassa rooleistaan elokuvissa "Juno" (2007), "The Darkest Hour" (2011) ja "Dredd" (2012).


title: John Leekley

text: John Leekley on yhdysvaltalainen elokuvaohjaaja, käsikirjoittaja ja tuottaja.


title: 100th Window

text: 100th Window on Massive Attackin neljäs albumi, jonka julkaisi Virgin Records vuonna 2003. Se on tyyliltään elektronista musiikkia ja pitkälti Robert Del Najan yksinään ideoima ja kirjoittama. Albumilla laulavat Del Najan lisäksi myös Horace Andy ja Sinéad O'Connor.


title: Roniel

text: Roniel on heprean kielestä tuleva nimi, joka tarkoittaa iloa, riemua ("Roni") sekä Jumalaa, Herraa ("El"). El on lyhenne sanasta Elohim (Jumala).


title: Colorado (täsmennyssivu)

text: Colorado (espanjaa, ) voi tarkoittaa seuraavia:


title: Luettelo Madonnan konserttikiertueista

text: Tämä on luettelo yhdysvaltalaisen poptähti Madonnan konserttikiertueista.


title: Haltijakirja

text: Haltijakirja on Holly Blackin ja Tony DiTerlizzin fantasiakirja vuodelta 2003. Kirja kuuluu Spiderwickin kronikat -sarjaan, ja se on sarjan ensimmäinen osa. Kirja julkaistiin Suomessa vuonna 2004. Kirjan suomensi Ulla Lempinen ja sen julkaisi WSOY.


title: Haltijakirja

text: Vastaeronnut rouva Grace muuttaa lastensa Jaredin, Simonin, ja Malloryn kanssa Spiderwickin eli Lukkivyöryn kartanoon.


title: Haltijakirja

text: Jared löytää talosta aiemman omistajan Arthur Spiderwickin "Luonto-opas - ihmeellinen maailma ympärillämme" -oppaan. Kirjan kannessa varoitetaan, ettei kirjaa saisi lukea, mutta hän jättää varoituksen huomioitta.


title: Haltijakirja

text: Samalla alkavat oudot tapahtumat, kun peikot ja erilaiset menninkäiset yrittävät saada kirjaa itselleen.


title: Haltijakirja

text: Risingshadow.net: Kirjan tietoja


title: Dee Hsu

text: Hsu Hsi-Ti eli Dee Hsu (s. 14. kesäkuuta 1979) on taiwanilainen laulaja ja televisiojuontaja. Hänet tunnetaan muun muassa ohjelmasta "Kangxi Lai Le", jota hän alkoi vuonna 2004 juontaa yhdessä Kevin Tsain kanssa.


title: Dee Hsu

text: Musiikkialalla Hsu on työskennellyt duossa siskonsa Barbie Hsun kanssa.


title: Silmikivi

text: Silmikivi () on Holly Blackin ja Tony DiTerlizzin kirjoittama lasten fantasiakirja vuodelta 2003. Se on "Haltijakirjasta" alkaneen Spiderwickin kronikat -sarjan toinen osa. WSOY julkaisi Ulla Lempisen tekemän suomennoksen vuonna 2004.


title: Kevin Tsai

text: Kevin Tsai (; s. 1. maaliskuuta 1962) on taiwanilainen televisiojuontaja. Hänet tunnetaan varsinkin ohjelmasta "Kangxi Lai Le", jota hän alkoi vuonna 2004 juontaa yhdessä Dee Hsun kanssa.


title: Kevin Tsai

text: Tsai on myös useita teoksia julkaissut kirjailija.


title: Walter Dornberger

text: Walter Dornberger (6. syyskuuta 1895 Gießen, Saksa – 27. kesäkuuta 1980 Baden-Württemberg, Saksa) oli Saksan toisen maailmansodan aikaisen V2-ohjuksen kehitystyötä johtanut tykistön upseeri. Vuonna 1943 hänet ylennettiin kenraalimajuriksi.


title: Walter Dornberger

text: Dornberger osallistui ensimmäiseen maailmansotaan, oli muun muassa ranskalaisten sotavankina ja luki sodan jälkeen konetekniikan diplomi-insinööriksi (valmistui 1930). Hänelle myönnettiin vuonna 1935 tekniikan kunniatohtorin arvo. Vuonna 1930 Dornberger määrättiin tutkimaan sotilaskäyttöön ja massatuotantoon sopivan nestekäyttöisen raketin kehittämistä tykistöön. Keväällä 1932 Dornberger vieraili Saksan avaruuslentoyhdistyksen VfR:n rakettien lennätyspaikalla "Raketenflugplatzissa". Saman vuoden joulukuussa yhdistyksen Dornbergerille lupaama rakettikoe epäonnistui, mutta Dornberger uskoi rakettitutkijoiden tulevaisuudessa onnistuvan kokeissaan. Vuonna 1933 VfR:n toiminta lakkasi, ja monet sen jäsenet kuten Wernher von Braun jatkoivat toimintaansa armeijan rakettitutkimuskeskuksessa Kummersdorfissa. Vuonna 1937 tutkimuspaikka siirrettiin Itämeren rannalle Peenemündeen. Syksyllä 1942 Dornberger koordinoi lentävän pommin V1:n ja ohjusraketti V2:n tuotantoa.


title: Walter Dornberger

text: Maaliskuussa 1945 Dornberger, von Braun ja viisi muuta johtavaa saksalaista rakettimiestä pyöräilivät saksalaisten puolelta amerikkalaisten luokse. Tämän jälkeen Dornberger joutui Isossa-Britanniassa pariksi vuodeksi vankilaan, koska hänen johtamansa V-aseita valmistavat tehtaat olivat käyttäneet orjatyövoimaa. Dornberger joutui Yhdysvaltain armeijan Operaatio Paperclipin mukana Yhdysvaltain ilmavoimien töihin. Vuodesta 1950 vuoteen 1965 hän työskenteli Bell Aircraft Corporationilla konsultoiden muun muassa X-20 Dyna-Soarin suunnittelua. Eläkkelle jäätyään hän muutti takaisin Saksaan.


title: Joe Cheng

text: Joe Cheng (; s. 19. kesäkuuta 1982) on taiwanilainen näyttelijä. Hän on tullut tunnetuksi rooleistaan useissa televisiosarjoissa, joiden joukossa ovat "It Started With a Kiss" ja "They Kiss Again".


title: Ariel Lin

text:
Ariel Lin (; pinyin: Lín Yīchén; Taiwanin min-kiina: Lîm I-sîn; s. 29. lokakuuta 1982 Taipei, Taiwan) on taiwanilainen näyttelijä ja laulaja.
Linin näyttelijänura alkoi vuonna 2002 televisiosarjassa "True Love 18", jonka jälkeen hän esiintyi muutamassa elokuvassa. Todella suuren suosion hän saavutti kuitenkin vasta esiinnyttyään sarjassa "It Started With a Kiss" (2005–2006), vastanäyttelijänään Joe Cheng. Sarjan käsikirjoitus perustui Kaoru Tadan manga-sarjakuvaan nimeltä "Itazura na Kiss". Suuren yleisömenestyksen vuoksi tarinaa jatkettiin myöhemmin sarjassa "They Kiss Again" (2007–2008).


title: Ariel Lin

text: Vuonna 2008 Lin esiintyi ensimmäistä kertaa manner-Kiinassa tuotetussa sarjassa (Legend of the Condor Heroes). Saman vuoden lokakuussa hän voitti parhaan naisnäyttelijän Golden Bell -palkinnon suorituksestaan televisiosarjassa "They Kiss Again".


title: Ariel Lin

text: Televisiosarjojen "It Started With a Kiss" ja "They Kiss Again" menestyksen myötä Linistä on tullut erittäin tunnettu ja suosittu näyttelijä paitsi Taiwanissa, myös mm. manner-Kiinassa, Hongkongissa, Etelä-Koreassa, Japanissa ja Filippiineillä. Taiwanissa hän on tällä hetkellä yksi ns. idolidraaman (偶像劇, ǒuxiàngjù） suurimmista tähdistä. Taiwanin mediassa Liniin viitataankin varsin usein nimikkeellä "ǒuxiàngjù xiǎotiānhòu" (偶像劇小天后) eli kirjaimellisesti 'idolidraaman pieni taivaallinen keisarinna'.


title: Ariel Lin

text: Toukokuussa 2009 Lin teki Avex-levy-yhtiön kanssa kolmivuotisen levytyssopimuksen, joka käsittää kolme albumia. Hänen ensialbuminsa, "Xìngfú yùjiàn" (幸福遇見), julkaistiin 10. heinäkuuta 2009. Aiemmin Lin on esittänyt kappaleita pääasiassa TV-sarjojensa soundtrackeilla.


title: Lucindan salaisuus

text: Lucindan salaisuus on Holly Blackin ja Tony DiTerlizzin kirjoittama fantasiakirja, joka julkaistiin 1. lokakuuta 2003. Kirja on Spiderwickin kronikat -sarjan kolmas osa. Kirja julkaistiin Suomessa heinäkuussa 2004. Kirjan suomensi Ulla Lempinen ja sen julkaisi WSOY.


title: Lucindan salaisuus

text: Lapset haluavat lisää tietoa Haltijakirjasta, jota erikoiset olennot tavoittelevat. Paras – ja ainoa – tietolähde on mielisairaalaan teljetty Arthur Spiderwickin tytär Lucinda. Hän varoittaa lapsia, mutta ottavatko lapset siitä opikseen?


title: Rautapuu (kirja)

text: Rautapuu on Holly Blackin ja Tony DiTerlizzin kirjoittama fantasiakirja, joka julkaistiin 4. huhtikuuta 2004. Kirja on Spiderwickin kronikat -sarjan neljäs osa. Se julkaistiin Suomessa lokakuussa 2004. Kirjan suomensi Ulla Lempinen ja sen julkaisi WSOY.


title: Glenn Stokes

text: Glenn Stokes (s. 29. elokuuta 1976) on yhdysvaltalainen koripalloilija. 170-senttinen Stokes on pelipaikaltaan takamies. Hän on American Universityn kasvatti. Stokes voitti SM-koriksen pistetilaston kaudella 2003–04 BC Jyväskylän riveissä. Kaudella 2007–2008 hän edusti Korisliigassa UU-Korihaita.


title: Glenn Stokes

text: Stokes palasi pelaamaan Suomeen syksyllä 2015, kun hän liittyi 39-vuotiaana I-divisioona A:ssa pelanneeseen HoNsUun. Hän pelasi HoNsUssa 13 ottelua 19,7 pisteen keskiarvolla ja toimi myös joukkueen apuvalmentajana. Tammikuussa 2016 Stokes lähti yllättäen seuraavaa ottelua edeltäneenä yönä Suomesta tehden sopimusrikkomuksen. Hänen uskottiin haluavan siirtyä pelaamaan takaisin Meksikon pääsarjaan. Siirto meksikolaiseen Gigantesiin julkistettiin saman kuukauden aikana.


title: Haimon

text: Haimon () oli kreikkalaisessa mytologiassa Theban kuninkaan Kreonin ja Eurydiken poika.


title: Haimon

text: Oidipuksen luovuttua Theban kuninkuudesta, hänen poikansa Eteokles ja Polyneikes jakoivat valtaistuimen ja sopivat, että he hallitsisivat vuorovuosin. Ensimmäisen vuoden jälkeen Eteokles kuitenkin kieltäytyi luopumasta vallasta, jolloin Polyneikes hyökkäsi liittolaisineen kaupunkia vastaan. Taistelussa, joka tunnetaan nimellä seitsemän Thebaa vastaan, molemmat pojat saivat surmansa. Theba voitti yhteenoton ja luovutti kuninkuuden jälleen kerran Kreonille, joka palveli nyt sijaishallitsijana Eteokleen pojan Laodamaan puolesta.


title: Haimon

text: Kreon myönsi Eteokleelle täydelliset ja kunnialliset hautajaiset mutta määräsi kuolemanrangaistuksen uhalla jättämään Polyneikeen ruumiin mätänemään taistelukentälle rangaistukseksi petturuudesta. Kuitenkin Antigone, Oidipuksen ja Iokasten tytär, joka oli kihlautunut Haimonin kanssa, uhmasi Kreonia ja hautasi veljensä, ja rangaistukseksi Kreon määräsi hänet suljettavaksi hautaan elävältä. Kreon lopulta leppyi ennustaja Teiresiaan neuvosta, mutta Antigone oli tällä välin jo hirttäytynyt ja Haimon puolestaan tavattuaan kihlattunsa kuolleena heittäytyi surusta miekkaansa. Uutisen kuultuaan myös Kreonin puoliso Eurydike tappoi itsensä miekalla menetettyään molemmat poikansa – Menoikeuksen taistelun alussa ja Haimonin taistelun jälkeen.


title: Haimon

text: Hyginuksen versiossa Antigone jäi kiinni Polyneikeen ruumiin viemisestä samaan hautarovioon Eteokleen ruumiin kanssa, jolloin hänet tuodaan Kreonin eteen. Tämä antoi Antigonen poikansa Haimonin surmattavaksi, mutta Haimon antoi rakkaudesta Antigonen paimenten huostaan ja väitti isälleen surmanneensa tämän. Antigone sai tänä aikana pojan, joka vartuttuaan osallistui Theban kisoihin. Kreon kuitenkin tunnisti hänet spartien jälkeläisten merkistä, jolloin valheesta kiinni jäänyt Haimon tappoi itsensä ja Antigonen.


title: Haimon

text: Apollodoros kertoo Haimonin kohtalosta täysin poikkeavan version. Siinä Haimonin surmaa Thebaa piinannut sfinksi jo ennen kuin Oidipus tietää vastauksen sen esittämään arvoitukseen ja nousee kaupungin kuninkaaksi.


title: Haimon

text: Haimon oli myös Thoaan pojan nimi. Hänen poikansa Oksylos johti herakleidit voitokkaasti takaisin Peloponnesokselle ja sai palkkioksi avustaan Eliin.


title: Angel: After the Fall

text: Angel: After the Fall on yhdysvaltalaiseen vuosina 1999–2004 esitettyyn "Angel"-televisiosarjaan pohjautuva sarjakuva, joka ilmestyi vuosina 2007–2011. Sen ensimmäinen osa julkaistiin 21. marraskuuta 2007. Sarjakuvaa käsikirjoitti muun muassa Brian Lynch ja piirsi Franco Urru. Myös alkuperäisen "Angel"-televisiosarjan toinen luoja Joss Whedon oli mukana ideoimassa sarjakuvaa. Sarjaa julkaisi IDW Publishing.


title: Angel: After the Fall

text: Sarjakuva sijoittuu "Angelin" viimeisen jakson jälkeiseen aikaan, ja sen oli tarkoitus vastata sarjan kuudetta tuotantokautta. Sarjakuvasta on julkaistu myös niin sanottua spin-off-sarjakuvaa "Aftermath" sekä minisarjoja: "Spike: After the Fall", "Angel: Only Human", "Spike: The Devil you know" ja "Illyria: Haunted". Lisäksi on julkaistu yksittäiset osat "Angel Annual #1: Last Angel in hell" ja "Angel/Lorne Special: Music of the Spheres". "Spike: After the Fall" seuraa vampyyri Spiken tarinaa. Myös "Spike"-sarjakuvaa käsikirjoitti Brian Lynch ja piirsi Franco Urru.


title: Laryngoskooppi

text: Laryngoskooppi eli kurkunpään tähystin on lääketieteellinen instrumentti, jota käytetään intubaatiossa auttamaan näkyvyyden saamisessa kurkunpäähän ja äänihuuliin. Tavallisimmin käytettävässä jäykässä laryngoskoopissa on patterin tai akun sisältävä varsiosa ja siihen kiinnitettävä kieliosa. Kielessä on toisella puolella valonlähteen sisältävä kanava ja toisella puolella ohjainkanava, joka pitää intubaatioputken paikoillaan vietäessä se äänihuulten välistä.


title: Laryngoskooppi

text: Kieliä on saatavilla eri kokoisina ja mallisina. Yleisimmät mallit ovat kaareva Macintosh-mallinen kieli ja suora Miller- tai Robertshaw-kieli. Kaarevalla kielellä intuboidessa kielen kärki sijaitsee kurkunkannen etupuolella ja nostaa sen pois intubaatioreitiltä. Suoran kielen kärki työnnetään kurkunkannen takapuolelle, jolloin äänirako ja äänihuulet tulevat näkyviin. Muita malleja ovat muun muassa Magill-, Wisconsin- ja McCoy-tyyppiset kielet. McCoy-kielessä on liikkuva kärki, jonka avulla kurkunkansi voidaan nostaa pois tieltä vaikeissa intubaatioissa.


title: Laryngoskooppi

text: Varhaisen laryngoskoopin edeltäjän, eräänlaisen kurkunkannen tähystimen, kehitti Benjamin Guy Babington vuonna 1829. Englantilaista musiikin professoria Manuel Garcíaa (1805–1906) pidetään laryngoskopiatoimenpiteen keksijänä, sillä hän pystyi hammaspeilin ja heijastetun auringonvalon avulla ensimmäisenä näkemään oman kurkunpäänsä. Useat henkilöt kehittivät toimenpidettä eteenpäin, mutta kyseisenä aikakautena ei vielä ollut olemassa riittävän hyviä valonlähteitä näkyvyyden saamiseksi äänihuuliin. Varsinaisen laryngoskoopin keksi vuonna 1895 saksalainen Alfred Kirstein. Kyseisessä jäykässä laryngoskoopissa kädensijassa olevan lampun valo ohjautui linssin ja prisman avulla. Instrumenttia kehitti edelleen yhdysvaltalainen Chevalier Jackson. Vuonna 1941 Robert Miller kehitti suoran Miller-tyyppisen laryngoskoopin kielen, ja käyrän Macintosh-tyyppisen kielen keksi englantilainen anestesiologi Robert Reynolds Macintosh vuonna 1943.


title: Louis Daquin

text: Louis Daquin (20. toukokuuta 1908 – 2. lokakuuta 1980) oli ranskalainen elokuvaohjaaja ja -käsikirjoittaja sekä näyttelijä. Hän ohjasi romanialaisen Gheorghe Vitanidiksen kanssa elokuvan "Ciulinii Baraganului" (1958), joka sai Kultainen palmu -ehdokkuuden.


title: Louis Daquin

text: Daquinin muiden töiden joukossa on "Le point de jour" (1949).


title: Gheorghe Vitanidis

text: Gheorghe Vitanidis (1. lokakuuta 1929 – 25. marraskuuta 1994) oli romanialainen elokuvaohjaaja. Hänen töidensä joukossa on "Ciulinii Baraganului" (1958), jonka hän ohjasi yhdessä ranskalaisen Louis Daquinin kanssa.


title: Richard Norman

text: Richard Norman on brittiläinen filosofi ja moraalifilosofian professori emeritus. Hän on opettanut useita vuosia Kentin yliopistossa teoreettista ja käytännöllistä etiikkaa sekä yhteiskuntafilosofiaa. Hän on julkaissut etiikkaa, vapautta, tasa-arvoa, oikeudenmukaisuutta ja humanismia käsitteleviä teoksia ja toiminut British Humanist Associationin varapuheenjohtajana.


title: Hämyvälskäri

text: Hämyvälskäri ("Ctenochaetus tominiensis") on kala.


title: Hämyvälskäri

text:
Hämyvälskäri on heimonsa kaloista pienimpiä ja jää noin 12–15 cm:n pituiseksi. Se on pohjaväliltään ruskeansävyinen, nuorena sinisen, keltaisen ja valkoisen kuviollinen. Kalan aikuistuessa sen vartalon väri tasaantuu, pyrstö muuttuu siniseksi ja selkä- ja vatsaevien takakulma muuttuu keltaiseksi.
Hämyvälskäri on kotoisin läntisen Tyynenmeren keskiosista. Aiemmin sen luultiin elävän vain Tominin lahdella.


title: Hämyvälskäri

text:
Hämyvälskäriä pidetään sukunsa vaativimpana akvaariohoidokkina.
Se on usein aggressiivinen rauhallisempia kaloja kohtaan.
Hämyvälskäri syö kasvispitoista sekaruokaa.


title: Roope Suonio

text: Roope Samuli Suonio (s. 4. elokuuta 1982 Lahti) on suomalainen kilpauransa päättänyt koripalloilija. Hän pelasi Korisliigassa yhteensä 13 kautta pelintekijän sekä heittävän takamiehen pelipaikoilla. Suonio on pituudeltaan 176 cm ja kuului siten Korisliigan lyhimpiin pelaajiin. Suonio on yksi Korisliigan kaikkien aikojen tarkimmista vapaaheittäjistä: hänen Korisliiga-uransa vapaaheittotarkkuus runkosarjan otteluissa ennen paluuta oli 87,1 %.


title: Roope Suonio

text: Suonio valittiin Korisliigan parhaaksi kuudenneksi pelaajaksi kausina 2007–2008 ja 2008–2009. Hän oli mukana miesten suomenmestaruuden voittaneessa Namika Lahden joukkueessa kaudella 1999–2000. Suonio edusti Korisliigassa kasvattajaseuraansa Namika Lahtea sekä Pussihukkia, Team Componentaa ja Kouvoja.


title: Roope Suonio

text: Suonio joutui lopettamaan koripalloilijan uransa kesken kautta 2012–2013 lonkkavamman vuoksi. Hän teki paluun Korisliigaan marraskuussa 2013.


title: Roope Suonio

text: Tammikuussa 2016 Suonio aloitti Lahti Basketballin täysipäiväisenä toiminnanjohtajana.


title: Mulgaratin raivo

text: Mulgaratin raivo on Holly Blackin ja Tony DiTerlizzin kirjoittama fantasiakirja, joka julkaistiin 7. syyskuuta 2004. Kirja on Spiderwickin kronikat -sarjan viides ja viimeinen osa. Se julkaistiin Suomessa 7. helmikuuta 2005. Kirjan suomensi Ulla Lempinen ja sen julkaisi WSOY.


title: Ryvässipuli

text: Ryvässipuli eli jakosipuli ("Allium cepa" Aggregatum-ryhmä) on keltasipulin lajikeryhmä. Se on tavallista keltasipulia selvästi pienempi ja lisääntyy jakaantumalla usean sipulin rypääksi. Sen maku ja käyttö muistuttavat salottisipulia, mutta ryvässipuli on lähisukulaistaan salottia voimakkaamman makuinen.


title: Ryvässipuli

text: Perinteinen viljelykasvi ryvässipuli on tullut Suomeen Venäjältä. Sitä viljellään paljon myös Virossa.


title: Saïdan maakunta

text: Saïdan maakunta () on maakunta pohjoisessa Algeriassa. Sen pinta-ala on 6 764 neliökilometriä. Maakunnan pääkaupunki on Saïda.


title: Saïdan maakunta

text: Vuonna 2008 maakunnassa oli noin 330 000 asukasta.


title: Saïdan maakunta

text: Maakunta muodostuu 6 piirikunnasta ja 16 kunnasta (ei järjestyksessä).


title: Vuoliainen

text: Vuoliainen eli vasa on puinen palkki, joka kannattelee katto- tai välipohjarakenteita. Termi on vanhahtava, ja nykyinen muoto olisi esimerkiksi "kattokannatin" tai "välipohjapalkki".


title: Vuoliainen

text: Perinteisessä puurakentamisessa kattorakenteet on tyypillisesti toteutettu rakennuksen rungon suuntaisella, keskellä runkoa kulkevalla ja harjan muodostavalla kurkihirrellä, johon rakennuksen runkoon nähden poikkisuuntaiset vuoliaiset tukeutuvat.


title: Vuoliainen

text: Vuoliaisten mitoitus määräytyi jännevälin, keskinäisen jaon ja kuormituksen perusteella. Käytännössä vuoliaisten määrä riippui käytettävänä olevasta puutavarasta: mitä kapeammat vuoliaiset, sitä tiheämmässä ne olivat. Välipohjan vuoliaiset olivat tyypillisesti parruja, yläpohjan vuoliaiset pienempää puutavaraa.


title: Vuoliainen

text: Vuoliaiset toimivat myös mahdollisen sisäkaton kiinnitysalustoina.


title: Ponte Vecchio

text: Ponte Vecchio on keskiaikainen Arno-joen ylittävä silta Firenzessä Italiassa. Sillan suunnittelivat Neri di Fioravante ja Taddeo Gaddi ja se rakennettiin vuosina 1335–1345. Silta on suosittu nähtävyys, koska sillä on molemmin puolin paljon myymälöitä, etenkin kultasepänliikkeitä.


title: Ponte Vecchio

text: Ponte Vecchio, ""Vanha silta"", on nimensä mukaisesti Firenzen vanhin silta ja ainoa, jota ei räjäytetty toisen maailmansodan aikana. Sillalla työskentelivät alkuaikoina teurastajat, nahkurit ja sepät, mutta hajun ja metelin vuoksi heidät häädettiin vuonna 1593. Tilalle tulivat kultasepät, joita sillalla edelleenkin pitää kauppaansa useita. Keskellä siltaa on myös Firenzen kuuluisimman kultasepän Benvenuto Cellinin (1500–1571) rintakuva.


title: Ponte Vecchio

text: Katutason yläpuolella kulkee "Vasarin käytävä" (""Corridoio Vasariano""), joka rakennettiin vuonna 1565 Palazzo Vecchion ja Palazzo Pittin välille. Sitä pitkin valtaapitävät Medicit pääsivät kulkemaan paikasta toiseen joutumatta laskeutumaan rahvaan joukkoon. Käytävällä on kuuluisien taiteilijoiden kuten Rembrandtin ja Rubensin omakuvia.


title: Luettelo Sir Elwoodin hiljaisten värien kappaleista

text: Tämä on luettelo Sir Elwoodin hiljaiset värit -yhtyeen levyttämistä kappaleista aakkosjärjestyksessä.


text: Listassa on kaikkiaan 110 kappaletta.


title: Homer Bailey

text: David Dewitt ”Homer” Bailey, Jr. (s. 3. toukokuuta 1986) on yhdysvaltalainen baseballpelaaja, pelipaikaltaan aloitussyöttäjä. Bailey syntyi La Grangessa, Teksasissa, ja valmistui La Grange High Schoolista vuonna 2004. Cincinnati Reds varasi Baileyn vuoden 2004 varaustilaisuudessa ensimmäisen kierroksen seitsemäntenä varauksena. Bailey teki MLB-debyyttinsä seuran riveissä 8. kesäkuuta 2007. Hänen pelipaitansa numero Cincinnati Redsissä on 34.


title: Kampus Kustannus

text: Kampus kustannus on vuonna 1979 perustettu Jyväskylän yliopiston ylioppilaskunnan julkaisusarjana aloittanut pienkustantamo. Kustannustoiminnan aloittamisen taustalla olivat Jyväskylässä 1970-luvun lopussa vaikuttanut sivistysyliopistoliike sekä yliopiston historian laitoksen kotiseutukirjasarja. Kampus kustannus -nimi otettiin käyttöön vuonna 1996. Kaikkiaan julkaisusarjassa on ilmestynyt noin 80 teosta. Vuoden 2009 loppuun mennessä kustantamo on julkaissut 81 teosta.


title: Kampus Kustannus

text: Julkaisujen painopisteinä ovat olleet erityisesti yhteiskunta- ja humanistiset tieteet. Kustantamon julkaisemia historian alan tietokirjoja ovat esimerkiksi "Outi Merisalon Manu Scripta: Länsimaisen kirjan historia keskiajalla" (2003) sekä jyväskyläläisten historioitsijoiden koostama "Vanhojen käsialojen lukukirja" (2002). Filosofisiin julkaisuihin kuuluvat muun muassa Pertti Tötön "Pirullinen positivismi" (1997) ja uusintapainos J. E. Salomaan "Filosofian historiasta" (WSOY, 1935/36).


title: Musta veljeskunta

text: Musta veljeskunta () on saksalaisen Lisa Tetznerin (1894–1963) kirjoittama lasten- ja nuortenkirja, joka kertoo 1800-luvulla orjakaupan uhreiksi joutuneista sveitsiläispojista. Heidät myydään italialaiseen Milanon kaupunkiin nuohoojamestareiden apulaisiksi eli nokipojiksi. Kovien ja järkyttävien kokemustensa kautta pojat perustavat salaisen veljeskunnan. Heitä yhdistää pettämätön luottamus ja toveruus. Vaarallisen karkumatkan ja seikkailujen jälkeen he pelastautuvat kotimaahansa Sveitsiin ja kotikyläänsä Ticinon kantonissa.


title: Musta veljeskunta

text: Kirjan on suomentanut Hannes Korpi-Anttila, ja se ilmestyi ensimmäisen kerran vuonna 1956 WSOY:n kustantamana. Suomennos oli jaettu kahdeksi niteeksi. Alkuteos ilmestyi vuonna 1941.


title: Adel Sellimi

text: Adel Sellimi (, s. 16. marraskuuta 1972 Le Kram, Tunis, Tunisia) on tunisialainen jalkapallovalmentaja ja entinen jalkapalloilija. Hän oli Tunisian jalkapallomaajoukkueen vakiopelaajia aktiiviurallaan. Pelipaikaltaan hyökkääjänä toiminut Sellimi on tehnyt Tunisialle kautta aikain kolmanneksi eniten maajoukkuemaaleja.


title: Adel Sellimi

text: Sellimi aloitti uransa vuonna 1990 kotimaansa pääsarjassa Ligue Professionnelle 1:ssä Club Africainin joukkueessa. Hän pelasi joukkueessa aina vuoteen 1996 asti yhteensä 144 ottelussa. Sellimi auttoi tuolloin joukkuettaan voittamaan Tunisian-mestaruuden kahdesti vuosina 1992 ja 1996, sekä kerran Tunisian cupin. Lisäksi Club Africain menestyi kansainvälisillä kentillä voittaen Afro-Aasian Club Cupin vuonna 1992.


title: Adel Sellimi

text: Kotimaan menestyksen myötä Sellimi siirtyi Eurooppaan aluksi Ranskaan Nantesiin. Ura ei alkanut toivotulla tavalla vaikka hän sai ensimmäisellä kaudella runsaasti peliaikaa. Sellimi onnistui maalinteossa vain kahdesti, kun taas toisella kaudella hänen peliaikansa jäi vielä vähemmälle oltuaan kykenemätön tekemään maaliakaan.


title: Adel Sellimi

text: Ranskanssa vietettyjen kausien jälkeen hän siirtyi Espanjaan Segunda Divisióniin Real Jaéniin. Hän ehti pelata vain kauden ensimmäisen puoliskon, kun saksalainen SC Freiburg kiinnostui parempia otteita esittäneestä Sellimistä. Ensimmäinen kausi oli kuitenkin pettymys ja joukkue oletti tehneensä virheen ostaessaan kokeneen hyökkääjään. Toinen kausi kuitenkin meni huomattavasti paremmin Sellimin onnistuttua maalinteossa 11 kertaa sijoittuen Bundesliigan maalitilastossa kuudenneksi. Toisella kaudella Sellimi osui kymmenen kertaa ja auttoi joukkuettaan sijoittumaan sarjassa kuudenneksi, jonka myötä he pääsivät mukaan UEFA Cupiin. Neljäs kausi Freiburgissa meni kohtuullisesti Sellimin tehdessä viisi maalia, mutta joukkue kuitenkin putosi 2. Bundesliigaan, jossa hän pelasi kolme ottelua.


title: Adel Sellimi

text: Hän päätti kesken kauden siirtyä takaisin kotimaahansa Tunisiaan. Sellimi siirtyi tammikuussa 2003 kasvattajaseuraansa Club Africainiin, jossa hän pelasi puolitoista kautta ennen uransa päättämistä.


title: Adel Sellimi

text: Sellimi pelasi ensimmäisen maaottelunsa Saksaa vastaan syyskuussa 1993. Hän oli Tunisian maajoukkueessa vuosien 1993–2002 aikana edustaen maataan 71 kertaa. Sellimi onnistui maalinteossa 20 kertaa ja oli pitkään Tunisian maajoukkueen kaikkien aikojen paras maalintekijä, kunnes Santos rikkoi hänen ennätyksen 27. tammikuuta 2008. Myöhemmin Issam Jemâa ohitti Sellimin maalimäärän Afrikan karsintaottelussa Malawia vastaan. Tämän myötä Sellimi on tällä hetkellä kolmanneksi eniten maaleja tehnyt pelaaja Tunisian maajoukkueessa.Pelaaja uransa jälkeen Sellimi on toiminut valmentaja vuodesta 2006 lähtien. Hän muun muassa nosti Jendouba Sportin Tunisian pääsarjaan kaudeksi 2008–2009.


title: Adel Sellimi

text: Kesäkuussa 2010 Sellimi siirtyi Club Africainin apuvalmentajaksi. Myöhemmin tammikuussa 2011 Sellimi siirtyi loppukaudeksi AS Gàbesin päävalmentajaksi. Sopimuksensa päätyttyä Sellimi oli pitkään ilman valmennuspaikkaa, kunnes heinäkuussa 2012 hänet nimitettiin Tunisian alle 20-vuotiaiden maajoukkuen päävalmentajaksi kesken alle 20-vuotiaiden Arabian-mestaruuskisojen. Hän johdatti Tunisian aina mestaruuteen saakka, kun Tunisia voitti loppuottelussa Saudi Arabian maalein 4–2.


title: Adel Sellimi

text: Maaloulin erottua Tunisian maajoukkueen päävalmentajan tehtävistä Sellimi nimitettiin maajoukkueen apuvalmentajaksi syksyllä 2013.


title: Juho Nenonen

text: Juho Nenonen (s. 12. syyskuuta 1987 Espoo) on suomalainen koripalloilija. Urallaan kaksi Suomen mestaruutta, yhteensä yhdeksän SM-mitalia ja yhden Suomen cup-mestaruuden voittanut Nenonen pelasi urallaan 45 nuorten maaottelua ja on pelannut myös Suomen miesten maajoukkueessa.


title: Juho Nenonen

text: Nenonen valittiin kaudella 2009–2010 Korisliigan parhaaksi kuudenneksi pelaajaksi ja kaudella 2015–2016 Korisliigan vuoden kehittyneimmäksi pelaajaksi. Hän on ensimmäinen Argentiinan pääsarjassa pelannut suomalaiskoripalloilija.


title: Juho Nenonen

text: Nenonen on Tapiolan Hongan kasvatti, ja hän aloitti pääsarjauransa kaudella 2005–2006 Espoon Hongan joukkueessa. Hongan riveissä hän voitti Suomen mestaruuden kausina 2006–2007 ja 2007–2008. Nenonen siirtyi Joensuun Katajaan kaudeksi 2008–2009. Kaudella 2009–2010 hän teki siihen mennessä pääsarjauransa parhaat 8,7 pistettä ottelua kohden.


title: Juho Nenonen

text: Nenonen saavutti Katajan joukkueessa peräti neljä SM-hopeaa. Hän edusti seuraa kuuden kauten ajan ja siirtyi vuonna 2014 Korikobriin. Nenonen pelasi Korikobrissa uransa siihen mennessä korkeimmalla, 11,1 pisteen, keskiarvolla. Hänen kautensa päättyi maaliskuussa harjoituksissa sattuneeseen oikean käden vammaan, joka vaati leikkaushoitoa ja 2–3 kuukauden kuntoutusajan.


title: Juho Nenonen

text: Toukokuussa 2015 Nenonen siirtyi Salon Vilppaaseen.


title: Juho Nenonen

text: Tammikuussa 2016 Nenonen teki Vilppaan kanssa kaksivuotisen jatkosopimuksen. Vilppaan kauden päätyttyä espanjankielentaitoinen Nenonen siirtyi loppukaudeksi Argentiinan pääsarjaan Club de Regatas Corrientesiin, joka kiinnostui Nenosesta ottelutallenteen perusteella tarkkailtuaan alun perin Vilppaan yhdysvaltalaispelaajaa. Nelospaikalle runkosarjan päätökseen ja pudotuspeleihin rekrytoidusta Nenosesta tuli näin historian ensimmäisen suomalaiskoripalloilija Argentiinan pääsarjassa. Debyyttiottelussaan hän heitti 11 pistettä. Kaksi ensimmäistä viikkoaan Argentiinassa Nenonen koki matkustamisen aiheuttamaa voimakasta heikkokuntoisuutta. Argentiinassa pelatessaan Nenonen valittiin päättyneen Korisliiga-kauden kehittyneimmäksi pelaajaksi. Corrientes selviytyi pudotuspeleihin, joissa se putosi puolivälierissä La Union Formosaan vastaan. Nenonen pelasi Corrientesissa keskimäärin noin 28 minuutia ottelua kohden tilastoiden keskiarvoikseen 11,0 pistettä, 2,9 levypalloa ja 1,2 korisyöttöä. Kolmen pisteen heitoissaan hän onnistui yli 45-prosenttisesti.


title: Juho Nenonen

text: Heinäkuussa Nenonen siirtyi kokonaan Argentiinan pääsarjan parhaimmistoon kuuluneeseen Ciclista Olímpicoon. Nenosen sopimus kuitenkin purettiin, ja hän teki 9. tammikuuta 2017 loppukautta koskevan sopimuksen Salon Vilppaan kanssa. Vilpas voitti kauden päätteeksi SM-hopeaa, seurahistoriansa ensimmäisen mieskoripallon SM-mitalin. Kauden päätyttyä Nenonen teki Vilppaan kanssa vuoden pituisen jatkosopimuksen.


title: Juho Nenonen

text: Nenonen pelasi Suomen B-nuorten maajoukkueessa seitsemän, A-nuorten maajoukkueessa 26 ja alle 20-vuotiaiden maajoukkueessa 12 maaottelua. Lisäksi hän pelasi yhteenä 14 ottelua Suomen haastajamaajoukkueessa vuosien 2009 ja 2011 universiadeissa.


title: Juho Nenonen

text: Ensimmäisen miesten maaottelunsa Nenonen pelasi 30. heinäkuuta 2016 Tampereella Belgiaa vastaan tehden kolme pistettä.


title: Juho Nenonen

text: Koulutukseltaan Nenonen on kauppatieteiden maisteri.


title: Juho Nenonen

text: Lähde:


title: Armazi (kaupunki)

text: Armazi () on paikkakunta Georgiasa kaksi kilometriä Mtskhetan kaupungista luoteeseen ja 22 kilometriä Tbilisistä pohjoiseen. Se on osa suurempaa historiallista Mtskhetan kaupunkia. Samanniminen muinainen kaupunki ja georgialaisen Kartlin eli Kaukasian Iberian kuningaskunnan alkuperäinen pääkaupunki sijaitsi Armazissa. Se kukoisti erityisesti ajanlaskun alussa, ja joutui arabien tuhoamaksi 730-luvulla.


title: Armazi (kaupunki)

text: Pienimuotoiset kaivaukset Armazin alueella paljastivat vuonna 1890 kaupunginmuurien perustan, kiviportaat ja kaksihuoneisen rakenteen, josta löydettiin naisen luurangon osia ensimmäiseltä vuosisadalta. Vuosina 1943–1948 tehtiin suurimittaisia kaivauksia Georgian tiedeakatemian Andria Apakidzen johdolla. Ne aloitettiin uudelleen vuonna 1985 ja ne jatkuvat edelleen. Kaivaukset ovat osoittaneet, että kaupungin ensimmäisen vuosisadan alkupuoliskolla kiviperustalle rakennetut muurit ja tornit ympäröivät kukkulan huippua ja sen jokea kohti viettävää rinnettä yhteensä 30 hehtaarin alueelta. Muurien sisälle jäänyt maa-alue oli terassoitu, ja terasseille rakennettu erilaisia rakennuksia.


title: Armazi (kaupunki)

text: Paikalta on identifioitu kolme merkittävää kulttuurikerrosta: aikaisimmat ovat 300–200-luvuilta eaa. (Armazi I), keskimmäinen 200-luvulta–ensimmäiseltä vuosisadalta eaa. (Armazi II) ja suhteellisesti uusin rakennuskerros ensimmäiseltä vuosisadalta–500-luvulta jaa. (Armazi III). Armazi I on rakennettu massiivisista kivilohkareista, jotka muodostavat läpäisemättömän perustan ja jotka kuitenkin viimeisteltiin vähemmän kestävillä savitiilillä. Siihen kuuluu myös suuri, kuusipylväinen halli, jolla on tiilikatto. Armazi II tunnetaan temppelistä, jossa on apsis. Armazi III on rikkain kerros, joka on rakennettu hienostuneesti leikatuista kivilohkareista, jotka on liitetty yhteen kalkkilaastilla ja metallipidikkeillä. Jäljelle jääneisiin rakennelmiin kuuluvat kuninkaallinen palatsi, useita rikkaasti koristeltuja hautoja, kylpylä ja pieni kivimausoleumi.


title: Armazi (kaupunki)

text: Alue on nykyään valtion suojelema ulkomuseo, jota hallitaan osana Suur-Mtskhetan kansallista arkeologista museoreserviä.


title: Armazi (kaupunki)

text: Arkeologisten todisteiden mukaan muinainen Armazi oli huomattavasti laajempi kuin nykyään. Paikan strategisen sijainnin määritti helppo pääsy Darielin solaan, josta päätie Suuren Kaukasuksen läpi kulkee ja jonka kautta skyytit valloittivat muinaisen Lähi-idän.


title: Armazi (kaupunki)

text: Kaupungin ja sen hallitsevan akropoliin Armaztsikhen nimen (, kirjaimellisesti "Armazin linnoitus") oletetaan yleensä tulevan Armazilta, esikristillisen Iberian pantheonin pääjumalalta. Nimi esiintyy ensimmäisen kerran keskiaikaisissa georgialaisissa vuosikirjoissa, vaikka se onkin selvästi niitä huomattavasti vanhempi ja heijastuu antiikin Strabonin, Pliniuksen, Ptolemaioksen ja Dio Cassiuksen käyttämiin nimiin "Armastica" tai "Harmozica". Keskiaikaisten georgialaisten kronikoiden kokoelman mukaan Armaztsikhen perusti kolmannella vuosisadalla eaa. puolimyyttinen kuningas Parnavaz I, Kartlina tunnetulle paikalle. Linnoitus seisoi nykyisellä Bagineti-vuorella Mtkvari-joen oikealla rannalla sen yhtymäkohdassa Aragvi-jokeen. Toinen linnoitus, Tsitsamuri (), tai antiikin kirjoittajien Sevsamora, kohosi aivan vastapäätä Aragvin vasemmalla rannalla, vartioiden tietä Kazbek-vuorta kohti.


title: Armazi (kaupunki)

text: Senkin jälkeen kun Mtskheta nousi Iberian pääkaupungiksi, Armazi säilyi iberialaisen muinaisuskon pyhänä kaupunkina ja yhtenä Mtskhetan puolustuksista. Linnoituksen valloitti roomalainen kenraali Pompeius kampanjassaan Iberian kuningasta Artagia vastaan vuonna 65 eaa. Raunioitunut rakennelma Mtkvari-joen yllä on peräisin tuolta ajalta, ja sitä kutsutaan yhä "Pompeiuksen sillaksi". Armazin kukoistusaika alkoi, kun Iberia liittoutui Rooman keisarien kanssa. Vuonna 1867 Armazista löytynyt kivinen steela kertoo, että Rooman keisari Vespasianus linnoitti Armazin Iberian kuninkaalle Mirdat I:lle vuonna 75. Tämä puolustusmuuri, joka rakennettiin tukkimaan Darielin solan eteläinen pää, ennen kuin se levenee nykyisen Tbilisin alueen tasangoksi, tarkoitettiin oletettavasti ennalta ehkäiseväksi toimenpiteeksi alaaneja vastaan. He hyökkäsivät usein Rooman raja-alueille Kaukasuksen toiselta puolelta.


title: Armazi (kaupunki)

text: Tähän aikaan Armazia hallitsi perinnöllisessä virassa oleva pitiakhš, jonka asema vastasi varakuningasta tai satraappia ja joka oli Iberian virallisessa hierarkiassa kuninkaasta seuraavana. Dynastian nekropoliin kaivaukset ovat paljastaneet kaiverrettuja koruja, joissa on kahden varakuninkaan, Asparukhin (eli luultavasti samaan aikaan kuin Rooman keisari Hadrianus, 117–138) ja Zevakhin (kukoisti 150), muotokuvat. Ne ovat harvinaisia esimerkkejä aidoista, esikristillisistä georgialaisista mutokuvista. Armazista löydetyt arameankieliset kirjoitukset mainitsevat myös kuninkaallisen arkkitehdin ja epitroposin ("kamariherra").


title: Armazi (kaupunki)

text: Armazilla oli keskeinen rooli muinaisen Georgian kulttuurielämässä ja paikallisen kirjoitustaidon kehityksessä, ennen kuin georgian aakkoset kehitettiin 300–400-luvuilla. Armazista löytyneiden mielenkiintoisten kirjoitusten joukkoon kuuluu kaksikielinen, kreikaksi ja arameaksi kirjoitettu hautakirjoitus, joka muistaa nuorena kuollutta Serapitaa ja hänen aatelista alkuperäänsä. Siinä on käytetty käsialaltaan ja joiltakin muodoiltaan erikoista aramean aakkosten versiota, joka on tunnettu "Armazin kirjoituksena", vaikka sitä voidaankin löytää myös Armazin ulkopuolelta muista Georgian osista.


title: Armazi (kaupunki)

text: Kun Georgian pääkaupunki muutettiin Tbilisiin 400-luvun lopussa tai 500-luvun alussa, Armazi vähitellen taantui. Sillä oli edelleen oma korkea-arvoinen komentajansa, jona toimi vuonna 545 Wistam-niminen henkilö. Kaupunki tuhoutui lopulta maan tasalle arabikomentaja Marwan ibn Muhammadin (tulevan umaijadikalifi Marwan II:n) hyökkäyksessä.


title: Armazi (kaupunki)

text: Armazin kaupunkia ei ole sen jälkeen milloinkaan elvytetty, mutta georgialainen ortodoksinen Pyhän Ninon luostari rakennettiin paikalle vuosina 1150–1178. Luostarissa on kuusikuorinen hallikirkko, joka on nykyisin pääosin raunioina, ja vain fragmentteja 1100-luvun seinämaalauksista on säilynyt.


title: National Lacrosse League

text: National Lacrosse League (NLL) on pohjoisamerikkalainen sisätiloissa pelattavan haavipallon eli sisälacrossen miesten ammattilaissarja. Sarjassa pelaa kolme kanadalaista ja yhdeksän yhdysvaltalaista joukkuetta, jotka on jaettu Itäiseen ja Läntiseen divisioonaan.


title: National Lacrosse League

text: National Lacrosse Leagueta pelataan muiden haavipallosarjoista poiketen talvella. Runkosarjassa joukkueet pelaavat 16 ottelua, minkä jälkeen molempien divisioonien neljä parasta joukkuetta pelaavat pudotuspeleissä. Pudotuspeleissä on turnaussysteemi, jossa vain voittaja etenee aina jatkoon. Sarjan mestaruuspalkinto on nimeltään Champion's Cup.


title: Harri Raitis

text: Harri Raitis (s. 13. huhtikuuta 1944 Turku) on suomalainen kirjailija, joka asuu Turussa. Hän on ollut vuodesta 1994 lähtien vapaa kirjailija.


title: Harri Raitis

text: Raitis debytoi vuonna 1970 nuortenromaanilla "Hävinnyt hattu". Sen jälkeen häneltä on ilmestynyt romaaneja, varhaisnuorten kirjoja, esseitä ja artikkeleita useissa kirjoissa, näytelmiä ja oopperalibrettoja. Hän on myös toimittanut useita kirjoja. Hän toimi vuosina 1985–1999 Lounais-Suomen Kirjailijat-Sydvästra Finlands Författare ry:n puheenjohtajana. Vuosina 1994-2012 hän toimi valtakunnallisen Runo-Kaarina runokilpailun toimikunnan puheenjohtajana ja vuodesta 1999 Turun Aleksis Kivi -kerhon sihteerinä.


title: Harri Raitis

text: Kirjailijan työnsä ohella Raitis on myös Suomen Viro-yhdistysten liitto ry:n puheenjohtaja. Mikael Agricola -seuran puheenjohtajana hän toimi vuosina 2006–2008. Ansioistaan maakunnallisessa kulttuurityössä hänet on palkittu Varsinais-Suomen liiton Aurora-mitalilla.


title: Emanuele Sella

text: Emanuele Sella (s. 9. tammikuuta 1981 Vicenza) on italialainen maantiepyöräilijä, joka kilpaili ammattilaisena 2004–2015. Hän aloitti ammattilaisuransa vuonna 2004 ja edusti vuoteen 2008 saakka tallia, joka tunnettiin aiemmin nimellä Ceramica Panaria ja sittemmin CSF Group Navigare.


title: Emanuele Sella

text: Sella voitti vuoden 2004 Italian ympäriajon 11. etapin irtioton jälkeen. Hän saapui Cesenassa sijainneeseen maaliin 30 sekuntia ennen Cristian Morenia. Italian ympäriajon kokonaiskilpailussa hän oli kahdestoista. Myöhemmin samana vuonna hän voitti Trofeo Città di Castelfidardo -kilpailun.


title: Emanuele Sella

text: Vuonna 2005 Sella voitti Brixia Tour -etappiajon kokonaiskilpailun ja 2 b -etapin. GP Lugano -kilpailussa hän sijoittui kolmanneksi ja Italian ympäriajon kokonaiskilpailussa kymmenenneksi. Seuraavana vuonna Sella oli Coppa Placci -kilpailussa toinen, Giro del Laziossa kolmas ja Italian ympäriajon 12. etapilla kolmas.


title: Emanuele Sella

text: Sella sijoittui vuonna 2007 Giro del Laziossa toiseksi ja Italian ympäriajossa yhdenneksitoista. Lisäksi hän voitti 2 b -etapin Brixia Tourissa. Vuonna 2008 hän voitti viidennen osuuden Settimana Ciclistica Internazionale Coppi-Bartali -kilpailussa.


title: Emanuele Sella

text: Italian ympäriajossa Sella sijoittui seitsemännellä etapilla kolmanneksi. Kilpailun 14. osuudella hän kuului 13 ajajan kärkiryhmään, josta irtautui 55 kilometriä ennen maalia voittaen useita pitkiä nousuja sisältäneen vuorietapin lähes viidellä minuutilla ennen Vasil Kiryjenkaa . Seuraavana päivänä hän voitti kilpailun 15. etapin, joka oli myös vaativa vuorietappi, niin ikään sooloajon jälkeen. Tämän jälkeen Sella oli vielä 16. osuudella, mäkiaika-ajossa, toinen Franco Pellizottin jälkeen sekä voitti vuoristossa ajetun 20. etapin. Sella voitti mäkikilpailun johdettuaan sitä alusta loppuun, kokonaiskilpailussa hän sijoittui kuudenneksi.


title: Emanuele Sella

text: 5. elokuuta 2008 julkisuuteen tuli tieto, jonka mukaan Sella on antanut 23. heinäkuuta positiivisen dopingnäytteen kilpailun ulkopuolisessa testissä. Sella oli 8. elokuuta Italian olympiakomitean kuultavana tapauksen johdosta ja hän myönsi käyttäneensä EPO-hormonia. Sella tuomittiin doping-rikkomuksesta vuoden kilpailukieltoon normaalin kahden vuoden sijasta, sillä hän teki yhteistyötä viranomaisten kanssa ja myönsi rikkomuksensa. Kilpailukielto alkoi takautuvasti elokuusta 2008.


title: Emanuele Sella

text: Sella palasi kilpailuihin Carmiooro-A-Style-joukkueessa kesällä 2009 ja voitti kolmannen etapin Cinturó de l'Empordà -kilpailussa. Hän jatkoi 2010 samassa tallissa, uudelta nimeltään Carmiooro NGC. Hän sijoittui toiseksi GP Kanton Aargau Gippingen -kilpailussa ja kolmanneksi Itävallan ympäriajossa. Viimeisillä ammattilaiskausillaan 2011–2015 hän edusti Androni Giocattoli -joukkuetta. Hän voitti 2011 Settimana Internazionale Coppi e Bartali -ajossa sekä kokonaiskilpailun että kolmannen etapin. Vuonna 2012 hän voitti Coppa Agostonin ja GP Industria & Commercio di Prato -kilpailun.


title: All My Loving

text: ”All My Loving” on The Beatles -yhtyeen albumilla "With The Beatles" julkaistu kappale vuodelta 1963. Kappaleen sävelsi ja sanoitti Paul McCartney, vaikkakin sen tekijäksi on yhtyeen tavan mukaisesti merkitty Lennon/McCartney. McCartney kertoo saaneensa laulun sanat päähänsä runona partaa ajaessaan ja sävellystyön hän teki vasta myöhemmin.


title: All My Loving

text: Kappale julkaistiin singlenä vain muutamassa maassa, Pohjoismaat mukaan lukien, ja se nousikin listaykköseksi Suomessa.


title: All My Loving

text: Suomenkieliset sanat lauluun nimellä ”Kaikki rakkauteni” teki Kari Kuuva, ja sen levyttivät ensimmäisinä Eero & Jussi. Oman parodisen versionsa siitä tekivät Teijo Joutsela ja Kullervo Linnan Humppa-Veikot.


title: Marjut Maristo

text: Marjut Emilia Maristo (s. 29. joulukuuta 1985) on suomalainen näyttelijä. Maristo on nähty kokopitkissä elokuvissa "Koti-ikävä" (2005), "Musta jää" (2007), "Tummien perhosten koti" (2007), "Kielletty hedelmä" (2009) ja "Pussikaljaelokuva" (2011). Hän näytteli myös lyhytelokuvassa "Lasileuka" (2004), joka palkittiin Tampereen kansainvälisillä lyhytelokuvajuhlilla.


title: Ruth Matso

text: Ruth Matso (oik. Meriläinen; s. 7. joulukuuta 1931 Tampere) on suomalainen tanssija ja koreografi, tamperelaisen taidetanssin grand old lady. Hän on koreografioissaan yhdistänyt tanssia ja nykymusiikkia.


title: Ruth Matso

text: Matso on opiskellut Liisi Hallaksen (1941–1953), Kari Karnakosken ja Elsa Sylvesterssonin balettikouluissa 1953–1954, ja lisäksi hän on opiskellut ulkomailla Pariisissa, Zürichissä, Tukholmassa ja Lontoossa tunnettujen taiteilijoiden johdolla.


title: Ruth Matso

text: Matso aloitti tanssijanuransa tamperelaisissa teattereissa ja Helsingissä Svenska Teaternissa, mutta siirtyi sitten koreografiksi ja opettajaksi. Hän on toiminut Tampereen ylioppilasteatterin liikunnanohjaajana. Hän on tehnyt myös musikaali- ja teatterikoreografioita. Hänellä oli oma balettikoulu Tampereella 1957–1982. Koreografina hän käytti usein musiikkina suomalaisten nykysäveltäjien, kuten Erik Bergmanin ja Usko Meriläisen säellyksiä..


title: Ruth Matso

text: Matsolle myönnettiin Pro Finlandia -mitali 1985.


title: Ruth Matso

text: Matson puoliso oli säveltäjä Usko Meriläinen. Matso syntyi suomenjuutalaiseen perheeseen.


title: Mietje Baron

text: Mietje "Marie" Baron (5. helmikuuta 1908 Rotterdam - 23. heinäkuuta 1948 Rotterdam) oli alankomaalainen uimari ja uimahyppääjä. Hän osallistui urallaan vuosien 1924 ja 1928 kesäolympialaisiin.


title: Mietje Baron

text: Pariisissa 1924 Baron sijoittui kuudenneksi 4 × 100 metrin vapaauintiviestissä. Hän osallistui myös 200 metrin rintauinnin alkueriin, jossa hänet hylättiin.


title: Mietje Baron

text: Neljä vuotta myöhemmin Amsterdamissa Baron voitti olympiahopeaa 200 metrin rintauinnissa. Hän osallistui myös uimahypyissä kymmenen metrin kerroshyppyihin, joissa hän sijoittui neljänneksi.


title: Jevgeni Korotyškin

text: Jevgeni Korotyškin (s. 30. huhtikuuta 1983 Moskova) on venäläinen perhosuimari.


title: Jevgeni Korotyškin

text:
Korotyškin sai junioreiden EM-kilpailuissa 2001 pronssia 4 × 100 metrin vapaauintiviestissä. Barcelonan MM-kilpailuissa 2003 hän sai pronssia 50 metrin perhosuinnissa ja oli kahdeksas 100 metrin perhosuinnissa. Hän ui lisäksi alkuerissä Venäjän 4 × 100 metrin sekauintiviestijoukkueessa, joka sai lopulta hopeaa. Indianapolisin lyhyen radan MM-kilpailuissa 2004 hän ui niin ikään alkuerissä pronssia saaneessa Venäjän sekaviestijoukkueessa. Montrealin MM-kilpailuissa 2005 hän oli viides 100 metrin ja kuudes 50 metrin perhosuinnissa sekä ui alkuerissä hopeaa saaneessa Venäjän sekauintiviestijoukkueessa.
Korotyškin sai Triesten lyhyen radan EM-kilpailuissa 2005 hopeaa 100 metrin perhosuinnissa. Budapestin EM-kilpailuissa 2006 hän ui alkuerissä Venäjän 4 × 100 metrin sekauintijoukkueessa, joka voitti lopulta mestaruuden. Debrecenin lyhyen radan EM-kilpailuissa 2007 hän sai hopeaa 50 ja 100 metrin perhosuinnissa ja oli mukana hopeaa voittaneessa 4 × 50 metrin sekauintiviestin joukkueessa. Vuonna 2008 Korotyškin voitti Eindhovenin pitkän radan EM-kisoista kultaa 100 metrin perhosuinnissa ja 4 × 100 metrin sekauintiviestissä. Noin kuukauden kuluttua hän voitti Manchesterin lyhyen radan MM-kisoista kultaa 4 × 100 metrin sekauintiviestissä ja pronssia 200 metrin perhosuinnissa. Pekingin olympialaisissa hän kuului neljänneksi sijoittuneeseen Venäjän sekauintiviestijoukkueeseen.


title: Jevgeni Korotyškin

text: Korotyškin sai lyhyen radan EM-kilpailuissa Rijekassa 2008 hopeaa 4 × 50 metrin sekauintiviestissä. Istanbulissa 2009 hän voitti lyhyen radan Euroopan-mestaruuden 100 metrin perhosuinnissa ja 4 × 50 metrin sekauintiviestissä sekä sai pronssia 50 metrin perhosuinnissa. Budapestin EM-kilpailuissa 2010 hän voitti kultaa 100 metrin perhosuinnissa sekä sai hopeaa 4 × 100 metrin sekauintiviestissä ja pronssia 50 metrin perhosuinnissa. Saman vuoden Dubain lyhyen radan MM-kilpailuissa hän sai kultaa 100 metrin perhosuinnissa ajalla 50,23 ja hopeaa 4 × 100 metrin sekauintiviestissä.


title: Jevgeni Korotyškin

text: Korotyškin sijoittui Shanghain MM-kilpailuissa 2011 kuudenneksi 100 metrin perhosuinnissa. Saman vuoden Szczecinin lyhyen radan EM-kilpailuissa hän sai hopeaa 100 metrin perhosuinnissa ja 4 × 50 metrin sekauintiviestissä. Lontoon olympialaisissa 2012 hän jakoi 100 metrin perhosuinnin hopean Chad le Closin kanssa ajalla 51,44. Saman vuoden lyhyen radan EM-kilpailuissa Chartres'ssa hän sai kultaa 100 metrin perhosuinnissa sekä hopeaa 4 × 50 metrin sekauintiviestissä ja 4 × 50 metrin vapaauintiviestissä, jonka alkuerissä hän ui.


title: Jevgeni Korotyškin

text: Korotyškin sijoittui 2013 Barcelonan MM-kilpailuissa 100 metrin perhosuinnissa viidenneksi ja voitti saman lajin lyhyen radan Euroopan-mestaruuden Herningissä ajalla 49,68.


title: Paletti

text: Paletti voi tarkoittaa:


title: Sami Saksio

text: Sami Petteri Saksio (nykyisin Sami Sax, s. 28. huhtikuuta 1969 Posio) on entinen suomalainen keihäänheittäjä. Saksio voitti keihäänheiton Suomen mestaruuden Lappeenrannassa vuonna 1997. Saksio ei kuulunut kilpailun ennakkosuosikkeihin, mutta ensimmäisellä kierroksella heitetty oma ennätys 84,26 riitti voittoon sekä MM-kisapaikkaan. Ateenan MM-kisoissa Saksio ei selvinnyt karsinnasta tuloksellaan 76,20 varsinaiseen kilpailuun. Vuonna 2001 Saksio voitti SM-hopeaa Turussa tuloksella 80,95. Saksio lopetti uransa vuonna 2002.


title: Sami Saksio

text: Saksion valmentajina olivat Martti Röppänen, Jorma Markus (1993–1998) ja Antti Matinolli (1998–). Seuratasolla Saksio edusti Tyrnävän Tempausta.


title: Sami Saksio

text: Saxiksi nimensä muuttanut Saksio tuomittiin vuonna 2005 Oulun käräjäoikeudessa kahdeksaksi kuukaudeksi ehdolliseen vankeuteen törkeistä kätkemisrikoksista. Hän on sairauseläkkeellä. Hän on eronnut vuonna 2007 ja hänellä on liitostaan kaksi aikuista lasta.


title: Paletti (maalaustaide)

text: Paletti (< , 'värilautanen, paletti') on taidemaalarin työväline, jonka pinnalla hän järjestää maalit ja sekoittaa värit. Paletti on tavallisesti puusta, vanerista, metallista, muovista, posliinista, lasista tai pahvista valmistettu tasainen levy, jossa on yleensä aukko peukaloa varten ja jonkinlainen muotoilu kädessä pitämisen helpottamiseksi. Palettia käytetään yleensä ei-juoksevia maaleja, kuten öljy- ja akryylimaaleja järjestettäessä ja sekoittaessa.


title: Paletti (maalaustaide)

text: Jotta öljymaali ei imeytyisi palettiin, puiset paletit kyllästetään pellavaöljyllä, polyuretaanivernissalla tai selluloosalakalla.


title: Paletti (maalaustaide)

text: Paletin kanssa voidaan käyttää palettiveistä. Sillä siirretään ja sekoitetaan maalia paletilla sekä raaputetaan paletti puhtaaksi maalaamisen jälkeen. Paletin reunaan voidaan kiinnittää nipistimillä palettikuppeja, joissa säilytetään maalausnestettä, ohennetta tai liuotinta.


title: Paletti (maalaustaide)

text: Paletiksi kutsutaan palettityövälineen mukaan myös tietyn maalauksen tai kuvan yleistä väriskaalaa.


title: 12 askelta

text: 12 askelta on Yarin studioalbumi, joka julkaistiin vuonna 1999 levymerkillä Pyramid.


title: 12 askelta

text: Kansikuva on Petri Tolppasen sarjakuva-albumista "Takana".


title: 12 askelta

text: Kaikki kappaleet säveltänyt, sanoittanut ja sovittanut Yari, ellei toisin mainittu.


title: Kummalliset unet – Hectorin lauluja

text: Kummalliset unet – Hectorin lauluja on suomalaisen laulajan Mari Rantasilan cover-albumi. Se julkaistiin 22. lokakuuta 2008. Levy sisältää uusia versioita Hectorin kappaleista. Rantasila suunnitteli levyttävänsä Hectorin lauluja jo vuonna 2006.


title: Kummalliset unet – Hectorin lauluja

text: Albumi debytoi Suomen virallisen listan sijalla 20, ja se pysyi listalla yhteensä kolme viikkoa.


title: Persoonallisuusenneagrammi

text: Persoonallisuusenneagrammi (usein vain "enneagrammi") on yhdeksänkohtainen persoonallisuustyyppien luokittelu, jonka pohjana käytetään G. I. Gurdjieffin opetuksessaan esiintuomaa enneagrammisymbolia. Teoria on luotu tukemaan itsetutkistelua, helpottamaan yksilöiden välistä ymmärrystä sekä kommunikaatiota ja ennen kaikkea lisäämään suvaitsevaisuutta.


title: Persoonallisuusenneagrammi

text: Suomessa on toiminut vuodesta 1995 yksi maailman suurimmista enneagrammiyhdistyksistä, joka on IEA:n (International Enneagram Association) sisaryhdistys.


title: Persoonallisuusenneagrammi

text: Enneagrammia on toistaiseksi tutkittu tieteellisesti vähän. Enneagrammi ei kuitenkaan ole tiedepiireille täysin vieras. Siitä kirjoittaa mm. neuropsykiatri Daniel J. Siegel kirjassaan "The Mindful Therapist".


title: Persoonallisuusenneagrammi

text: Persoonallisuusenneagrammi jakaa ihmiset yhdeksään päätyyliin käyttäytymisen perusteella. Persoonallisuusenneagrammiteorian mukaan jokainen on oppinut jo lapsuudessaan selviytymisstrategian, jonka avulla on saanut turvallisuutta ja onnistumisen kokemuksia. Tätä lapsuudessa omaksuttua selviytymisstrategiaa ihmiset soveltavat myöhemmin elämässä eri tilanteissa. Nämä strategiat voidaan jakaa yhdeksään persoonallisuusenneagrammin mukaisesti. Jokaiseen strategiaan liittyy myös heikkouksia ja strategioiden alaryhmiä, jotka syventävät tietoa eri tyyleistä. Oman tyyppinsä voi selvittää internetissä lukuisien testien avulla tai aiheeseen perehtymällä. Ihmisen on usein melko helppo valita tyylinsä myös intuitiivisesti.


title: Persoonallisuusenneagrammi

text: Päätyypit ovat yksinään raakileita, karkeita malleja, jotka antavat pohjan tulkinnalle. Tyyli on selvitettävä, jotta analyysia voidaan mielekkäästi jatkaa. Päätyyli ei siis anna vielä täysvaltaista kuvaa koko persoonasta, mutta luo tulkinnalle toimivan pohjan. Päätyypin rinnalla henkilön käytökseen vaikuttavat myös siivet eli rinnakkaistyypit sekä kasvusuunnat, jotka määräytyvät päätyypin mukaan.


title: Persoonallisuusenneagrammi

text: Kyseinen persoonallisuusteoria ei ota kantaa siihen, ovatko tyypit osin synnynnäisiä vai lapsuudessa opittuja. Myöskään tieteellisessä yhteisössä asiasta ei ole yksimielisyyttä. Mikäli selviytysmisstrategiat oletettaisiin täysin opituiksi, niiden tietoinen tai epätietoinen vaihtaminen kasvun aikana, voisi olla teoriassa mahdollista.


title: Persoonallisuusenneagrammi

text: Persoonallisuusenneagrammityyleistä tai -tyypeistä käytetään hieman eriäviä nimityksiä. Seuraavassa Suomen Enneagrammiyhdistyksen luokittelu sekä kaikkien tyylien keskeisimpiä piirteitä.